Spomeňme si na pána Sulíka, ktorý s ním (s Kočnerom, pozn.) dohadoval generálneho prokurátora.

Richard Sulík v roku 2010 preukázateľne raňajkoval s Mariánom Kočnerom. Dokazuje to video zverejnené v roku 2012 v rámci kauzy Sasanka. Sulík priznal , že medzi augustom a decembrom 2010 sa s Kočnerom stretol viackrát . V tom čase bol predsedom parlamentu. Zverejnený videozáznam zachytáva časť rozhovoru z jedného rána. Sulík na ňom Kočnerovi rozpráva aj zákulisné informácie z voľby generálneho prokurátora. Na základe informácii z videa sa však nedá povedať, že by voľbu „dohadovali”. „Dohadovanie voľby” by mohol naznačovať zverejnený prepis SMS-správ zo 4.11.2010. Sulík ich pravosť nepoprel . Na otázku Kočnera, či „ideme na to? (myslím fotenie lístkov)”, mal Sulík odpísať „hej”. To by mohlo znamenať, že sa o spôsobe voľby „dohadovali”. Iné vysvetlenie je, že Kočner o plánovanom fotení lístkom „len” vedel. Ľuboš Blaha upozornil Demagóg.SK na časť videozáznamu, kde Sulík Kočnerovi hovorí, že za podporu Dobroslava Trnku malo byť jednému z poslancov SaS ponúknutých 300-tisíc eur. Svoje tvrdenie považuje za pravdivé. (Ani) Táto pasáž však nedokazuje „dohadovanie” generálneho prokurátora medzi Kočnerom a Sulíkom. A nedokazuje ho ani ďalší Blahov argument: že Sulík Kočnerovi smskoval výsledky priamo z voľby. Z dostupných informácií je možné s istotou povedať, že Sulík sa s Kočnerom o voľbe generálneho prokurátora rozprával. Tvrdenie, že s ním „dohadoval voľbu” tento fakt posúva a navodzuje dojem, ktorý doposiaľ známe skutočnosti - vrátane tých, ktoré predložil Ľuboš Blaha - nepodporujú. Jeho tvrdenie preto hodnotíme ako zavádzajúce.

video priznal viackrát videozáznam zverejnený nepoprel ponúknutých


Dajte si argumenty dokopy. Toto sú úplné nezmysly. Ja chápem, že vám nevyhovuje, že Slovensko naozaj veľmi dobre vychádza z tej krízy. Že Európska banka, že Európska komisia hovorí, že sme najlepší.

Komisia hovorí, že momentálne sme najlepší, a máme patriť medzi najlepších - aspoň v oblasti predpovedaného rastu HDP.


Všetci dnes hovoria o výhodách a o dôchodkoch, ale čo majú z toho (Gréci a Maďari, pozn.), keď jednoducho je to neudržateľné a dnes, dnes Medzinárodný menový fond diktuje ekonomické podmienky Maďarskej republike, dnes ostatné krajiny Európskej únie, ktoré požičavajú Grécku, diktujú ekonomické podmienky a iné podmienky Grécku.

V roku 2008 Maďarsko požiadalo MMF a EÚ o úver zo záchrannej siete platný do októbra 2010. Podľa Viktora Orbána najdôležitejšou podmienkou je udržanie deficitu verejných financií na úrovni 3,8% HDP . Podrobné podmienky, zverejnené forbes.com, ktoré musí Maďarsko plniť si môžte pozrieť tu . Podľa reuters.com najdôležitejšou podmienkou, ktorú musí Grécko splniť po prijatí európskej pôžičky je tohtoročné zníženie deficitu verejných financií na úroveň 7,4% HDP.

úver zo záchrannej siete
3,8% HDP
tu
reuters.com


Čiže táto vláda vyčerpala za 6 rokov vyčerpala 4,2 miliardy eurofondov. My za 2 roky 5,8 miliárd eurofondov. V predchádzajúcom volebnom období sme stratili miliardu.

Je pravda, že predošlá vláda čerpala eurofondy pomalšie a v menšej miere, ako súčasná. Ministerka Remišová hovorí o rozdieloch v čerpaní v rámci programového obdobia 2014-2020. Ku koncu marca 2020, teda v období, kedy začínala súčasná vláda, bolo z fondov vyčerpaných 4,915 miliardy eur (.pdf, str.4). Ku koncu augusta 2022 to už bolo 10,1 miliardy eur (.pdf, str.4).

V predošlom programovom období 2007 - 2013 malo Slovensko zazmluvnených 11,48 mld. eur, fondy sa však čerpali pomaly a na ich čerpanie počas ďalších troch, namiesto dvoch rokov, dostalo Slovensko výnimku. Napokon sa k roku 2017 vyčerpalo 97% a Slovensko prišlo o zrhuba 400 mil. eur, toto číslo však ešte stále nie je presné a definitívne, Európska komisia totiž doteraz rieši problémy s ich čerpaním. Za korekcie malo Slovensko zaplatiť 997 mil. eur.

V programovom období 2014 - 2020 prepadlo 154 mil. eur.

bolo bolo zazmluvnených dostalo prišlo zaplatiť prepadlo


Je pravdou, že Smer hovorí, že tieto zmeny (ktoré robí Žitňanská - pozn. red.) zruinuje a Štefan Harabin je najlepším prvým sudcom.

TASR, SITA (26. január 2012): " Tieňový minister spravodlivosti strany Smer-SD Róbert Madej nesúhlasí s tvrdeniami šéfky rezortu spravodlivosti Lucie Žitňanskej, že Smer-SD chce zvrátiť zmeny v justícii, ktoré sa udiali pod jej vedením.

TASR, SITA
vyjadril
nepodporil
nevylučuje


Dialóg a nie monológy. Odborári odišli od rokovacieho stola na túto tému, čo nie je dobré, pretože základný vzťah by mal byť v dialógu medzi zamestnávateľmi a reprezentáciou zamestnancov.

Hospodárske noviny prišli s informáciou, že 16. decembra 2010 odborári opustili rokovanie týkajúce zmien v Zákonníku práce. Urobili tak potom, ako sa dozvedeli, že rezort práce ani po druhý raz nemá pre nich pripravenú konkrétnu novelu novelu zákona. Na rokovaní sa mali preberať témy ako skúšobná doba, odstupné alebo aj výpovedná doba. Viceprezident Konfederácie odborových zväzov Vladimír Mojš povedal, že sa tak rozhodli, "pretože neboli dodržané prísľuby. Rokovať postupne o niektorých inštitútoch zákona, je pre nás neprijateľné. Všetko na seba nadväzuje."

Hospodárske noviny


Pozrite, samospráva v rámci konsolidačného balíku sa nepodieľa v konsolidačnom úsilí nijako. Áno, dopadnú na ne tie dopady, čo sa týka napr. DPH a pod, ale ak sa pozrieme, ako sa k nemu správali predchodcovia a môžme si aj pozrieť lego kocky a pod., ako sa pozerá na samosprávu, tak za predchádzajúce 3 roky alebo teda 3 roky vlád, ktoré tu boli, troch vlád, tak sa na samospráve proste bačovalo, vyberali sa tam peniaze, tu sa priniesla nejaká atómovka alebo nejaká zmena a zaplatila to samospráva.

Jediná zmena v konsolidačnom balíčku, ktorá sa priamo dotýka samospráv, je zníženie percenta podielovej dane z príjmov fyzických osôb, ktoré samosprávam posiela štát, z 30 % na 29,5 % (. pdf , s. 20-21). Keďže táto zmena predstavuje rozdiel 0,5 %, samosprávy sa na súčasnej podobe konsolidácie verejných financií významne priamo nepodieľajú. Podľa predsedu Združenie miest a obcí Slovenska (ZMOS), Jozefa Božíka, však súčasnú finančnú situáciu samospráv zhorší zvýšená sadzba DPH či transakčná daň. ZMOS očakáva , že kvôli konsolidačnému balíčku sa zníži objem vybraných podielových daní z príjmov fyzických osôb. Samosprávam sa vplyvom zavedených daní zvýšia aj náklady na chod kvôli vyšším cenách tovarov a služieb.

Takzvané „lego kocky”, o ktorých minister Drucker hovorí, je návrh 100 opatrení, ktoré v októbri 2023 predstavil poverený predseda vlády Ľudovít Odór a spracovalo ju ministerstvo financií pod vedením Michala Horvátha. Tento návrh obahuje rôzne opatrenia vo výdavkovej a príjmovej časti rozpočtu na postupné znižovanie štátneho dlhu. Návrh nepočíta s implementáciou všetkých navrhovaných opatrení, budúce vlády si majú vyberať vhodné riešenia, pričom pri každom riešení sú uvedené aj jeho negatívne vplyvy na rôzne, nielen finančné, aspekty života obyvateľov Slovenska. Jedným z riešení, ktoré by sa mohlo najviac dotknúť samospráv by bolo zníženie počtu zamestnancov o 10 %, respektíve zlučovanie výkonu kompetencií v samospráve (. pdf , s. 72).

Počas vlády Eduarda Hegera bol prijatý zákon navrhnutý ministrom financií Igorom Matovičom o takzvanom daňovom bonuse na deti. Táto daňová reforma mala negatívny dopad na príjmy samospráv , keďže tie sú primárne financované z podielových daní z príjmov fyzických osôb. Daňové bonusy zmenšili celkový objem peňazí vybraných na týchto daniach. Predseda ZMOS-u Jozef Božík tvrdí , že samosprávy prišli za dva roky o asi 1,5 mld. eur.

pdf významne zhorší očakáva zvýšia návrh predstavil vyberať pdf bonuse negatívny samospráv tvrdí


V každom prípade treba povedať, že pokiaľ sa pozrieme na vývoj počtu obyvateľov národnostných menšín na Slovensku, tak je evidentné, že dochádza hlavne u maďarskej menšiny k poklesu.

Štatistický úrad SR na základe sčítania obyvateľstva, domov a bytov z rokov 1991, 2001, 2011 uvádza, že počet obyvateľov maďarskej národnosti (.pdf) bol nasledovný: 1991- 567 296, čo bolo 10,8% 2001-520 528, čo bolo 9,7% 2011-458 467, čo bolo 8,5% Úbytok maďarskej menšiny je najväčší ak berieme do úvahy absolútne hodnoty (cca 110 tisíc), v relatívnych hodnotách niektoré menšiny zaznamenali väčší pokles napr česká alebo ukrajinská (42% resp.45%). Výrok hodnotíme ako pravdivý ak berieme do úvahy absolútne hodnoty.

Štatistický úrad SR
národnosti


Vy (Dzurindove vlády, pozn.) ste urobili jednu vec, že ste urobili tlak na uvoľnenie pracovných miest, ale exportovali ste nezamestnanosť do zahraničia, a za vašej vlády do zahraničia odišlo pracovať okolo 300 tisíc ľudí. Dneska nám asi 100 tisíc vrátili naspäť, 200 tisíc je tam.

Ako píše Euractiv , rok po vstupe (teda v roku 2005) pracovalo v krajinách EU (ktoré má Mečiar predpokladáme na mysli) 120 000 Slovákov. Iveta Radičová ako ministerka v apríli 2006 hovorila o 170 000. V máji 2009 by to podľa Euractivu (ktorý má čísla od nášho ministerstva) malo byť medzi 230 a 240 000, pričom ale vrchol zamestnanosti v iných krajinách mal byť v roku 2008 (250 tisíc)- „niekoľko tisíc“ ľudí s prichádzajúcou krízou prišlo späť na Slovensko.

píše Euractiv


To, že Bratislava nemôže čerpať eurofondy bolo prijaté za druhej vlády Dzurindu. Momentálne prebieha rokovanie o bratislavskej výnimke, mohla by dostať zo štrukturálnych fondov 3 percentá.

Nepodarilo sa nám nájsť žiadnu zmienku o tom, že vláda m. Dzurindu niekedy schválila to, že Bratislavský samosprávny kraj nemôže čerpať eurofondy. V roku 2007 boli eurofondy rozdelené už za spolupráce M. Dzurindu a R. Fica, ako píše Pravda (na obdobie 2007-2013). Euractiv 14.07.2006 informoval o tom, ako boli čerpané fondy v rokoch 2004-2006, konkrétnejšie vláda M. Dzurindu schválila Správu o implementácii a čerpaní predvstupových nástrojov, štrukturálnych fondov a Kohézneho fondu k 30. 4. 2006. V tejto správe je detailne rozpracované čerpanie jednotlivých fondov, avšak nikde sa nepíše o tom, že Bratislavský kraj eurofondy čerpať nemôže. Výrok hodnotíme ako zavádzajúci, nakoľko BSK Eurofondy počas 2. Dzurindovej vlády čerpal a aj v súčasnosti čerpá. Euractiv píše : " Bratislavský kraj má v rámci Slovenska ako jediný obmedzené možnosti čerpania - práve vďaka skutočnosti, že jeho HDP per capita dosahoval v roku 2007 160 percent priemeru Únie. Dotýka sa ho preto iba 5 z 11 operačných programov na Slovensku - a to operačné programy Bratislavský samosprávny kraj (87 miliónov eur), Životné prostredie, Veda a výskum, Vzdelávanie a Zamestnanosť a sociálna inklúzia, kde vo väčšine prípadov bojuje s ostatnými krajmi Slovenska. " Denník SME rovnako píše , " Najmenej, iba necelé štyri milióny eur, čerpal Bratislavský samosprávny kraj. V ňom sa však môžu žiadatelia pre vyššiu životnú úroveň obyvateľstva uchádzať o podporu iba v obmedzenej miere. " V štúdii (.pdf, str. 5) D. Slobodu z Konzervatívneho inštitútu z augusta 2007 sa mimo iného píše: " Napriek všeobecne uznávanému mýtu, že okresy Bratislavského kraja nemôžu významne čerpať z eurofondov, tretí najvyšší príspevok z eurofondov (samozrejme vrátane spolufinancovania zo štátneho rozpočtu) v prepočte na obyvateľa smeruje do okresu Bratislava I , ktorého miera nezamestnanosti je druhá najnižšia v SR. " Dodávame, že autor analýzu zostavoval k 31.7.2007, teda už po funkčnom období druhej Dzurindovej vlády. Zmienku o tom, že prebiehajú rokovania o bratislavskej výnimke a o tom, že by mohla Bratislava dostať zo štrukturálnych fondov 3%, sa nám nepodarilo nájsť. Dátum zverejnenia analýzy: 18.05.2014 Naspäť Nahlásiť chybu

Pravda informoval Správu Euractiv píše štúdii


Bol som niekoľko rokov, pán redaktor, predsedom väzenskej komisie a poznám všetky väznice na Slovensku. Dobre viete, že sa neeviduje, kto je Róm a kto nie je Róm, toto sa jednoducho nerobí. Ja Vám garantujem, že každý druhý odsúdený alebo vo výkone trestu odňatia slobody, každý druhý vo výkone trestu odňatia slobody je Róm. Ak si zoberieme, že aká je miera populácie ... ak tu máme 10% obyvateľov približne, rómsku populáciu, a týchto 10% nám tvorí polovičku väzenskej populácie, tak to o niečom jako hovorí. Ja takisto uznávam sociálne korene kriminality.

Podľa štatistiky Generálneho riaditeľstva väzenskej a justičnej stráže ku 1.marcu 2014 predstavoval počet odsúdených 8615 .Na základe Zoznamu utajovaných skutočností uverejňovaných ZVJS patrí Sústreďovanie poznatkov k osobám ku utajovaným skutočnostiam v zmysle § 1 písm.i) j) Zákona č.216/2004 o ochrane utajovaných skutočností .Napriek tomu požiadal Demagog.SK o sprístupnenie informácie spomínaný orgán verejnej správy.

štatistiky životopisu


Ak mám správnu informáciu, mali ste 19–tisíc dohodárov, tisícky to boli. Pokiaľ viem ste zamestnávali mám informáciu že asi 400 na trvalý pracovný pomer a zvyšok na dohodu. (vo firmách Triangel a Quatro, pozn.)

V minulosti sme už overovali podobné výroky ohľadom toho, koľko pracovných miest vytvoril A. Kiska ( V Politike , 15. decembra 2013; Online rozhovory SME , 27. februára 2014; Diskusia kandidátov pre SME a Trend , 3. marca 2014; Prezidentské diskusie RTVS a Markíza , 12. marca 2014).

Žiadne konkrétne údaje a informácie o tom, koľko ľudí bolo zamestnaných na dohodu a koľko na trvalý pracovný pomer vo firmách A. Kisku sa nám nepodarilo zistiť. Výrok hodnotíme ako neoveriteľný.

Nepodarilo sa nám zistiť, koľko zamestnancov rodinný podnik v čase predaja zamestnával, napriek tomu informáciu o zamestnávaní tisícov ľudí Andrej Kiska uvádza na svojej webovej stránke. Údaje o počte zamestnancov v čase, keď ich vlastnil Kiska, by sa mohli nachádzať vo výročných správach Kiskových firiem (Triangel a Quatro). Nemáme však k dispozícii všetky výročné správy od založenia firiem, ale len výročné správy od roku 2007, keď už Quatro a Triangel boli pod VÚB.

V Politike
Online rozhovory SME
Diskusia kandidátov pre SME a Trend
Prezidentské diskusie RTVS a Markíza
webovej
výročné správy


Prísne a jasne dodržujeme pravidlá hry, pokiaľ ide o konsolidáciu verejných financií, hoci môžno ako sociálny demokrati máme predstavu o rozvoji štátu inú alebo o nejakých prioritách, ale uvedomujeme si že toto je naša povinnosť číslo jedna.

Konsolidácia verejných financií skutočne figuruje na popredných miestach v agende SMERu a súčasnej vláde. V programovom vyhlásení je však uvedená pod číslom 2 a ako číslo 1 je uvedené zmiernenie dopadov krízy a posilnenie istôt ľudí. Podľa tohto dokumentu teda konsolidácii verejných financií patrí číslo 2 medzi povinnosťami vlády a výrok tak hodnotíme ako nepravdivý. Už vo svojom volebnom programe strana SMER vyjadrila dôležitosť vychádzať z konsolidovaných a dlhodobo udržateľných verejných financií, čo zahrnula pod prioritu dosiahnutia spoločenskej stability a istôt pre ľudí. Počas prvých 100 dní ministerstvo financií upriamilo pozornosť na vytvorenie konsolidačných opatrení, ktoré majú naplniť záväzok Slovenska dostať deficit verejných financií na úroveň 4,6 % a v priebehu roka 2013 dosiahnuť jeho zníženie pod 3%. TASR uvádza, že za jednu z kľúčových aktivít ministerstva financií je možné "považovať to, že sa podarilo na vládnej úrovni pripraviť približne 50 opatrení zameraných na boj proti daňovým únikom, pri ktorých SR prichádza o stovky miliónov eur." V programovom vyhlásení vláda uviedla prioritu "konsolidovať verejné financie, tak aby deficit verejných financií bol v roku 2013 pod tromi percentami HDP". Tento bod má číslo 2, pri čom pod číslom 1 sa nachádza zmiernenie dopadu krízy na ľudí.

programe 100 uviedla


Treba povedať, že Slovenská republika má najnižšie verejné príjmy v rámci Európskej únie.

Podľa Eurostatu , kategória "Total general government revenue", dosiahlo Slovensko (v roku 2010) najnižší podiel ku HDP v EÚ.

Podľa Eurostatu


...Slovensko je vo výbornej finančnej a ekonomickej kondícii.

V roku 2014 dosiahlo Slovensko hodnotu HDP 74,655 miliárd Eur. Táto suma predstavovala medziročný rast 3,5 %. Oproti rokom 2010 a 2011 je ale táto suma menšia, nakoľko vtedy dosahoval rast HDP 4,1 a 4,6 %. Taktiež sa znižuje miera nezamestnanosti, ktorá s úrovňou 12,3 % je najnižšia od roku 2009, keď dosahovala 12,1 %. V roku 2015 sme zaznamenali aj nárast priemernej mesačnej nominálnej mzdy, ktorá sa pohybuje na úrovni 853,70 Eur. Na základe toho, že sa finančné a hospodárske ukazovatele medziročne nezhoršovali, teda Slovensko dosahuje rast HDP a priemernej mesačnej nominálnej mzdy a pokles nezamestnanosti, je možné označiť tento výrok za pravdivý.


Bola to Rada Európy, ktorá konštatovala, že sme výrazne skrátili súdne konania na Slovensku.

Rada Európy vydala v roku 2013 správu The functioning of judicial systems and the situation of the economy in the European Union Member States , v ktorej v časti venovanej Slovensku diskutuje niekoľko otázok zameriavajúcich sa na súdnictvo. V otázke č. 9 (s. 484) ukazujú údaje pokles dispozičného času trvania prípadov medzi rokmi 2006 - 2010 vo všetkých sledovaných prípadoch. Podobne v nasledujúcej otázke správa konštatuje pozitívny, alebo stabilný trend pri jednotlivých sledovaných ukazovateľoch. Výrok na základe toho hodnotíme ako pravdivý. V relácii V politike 26. marca 2011 Robert Kaliňák hovoril o rezolúcii Výboru ministrov Rady Európy, v ktorej (avšak na základe dát poskytovaných slovenskými inštitúciami) bol konštatovaný pozitívny trend v dĺžke súdnych konaní na Slovensku: "(Vítajúc) mnoho organizačných reforiem prijatých v rokoch 2007-2010, aby napravili tieto problémy (dĺžku súdnych konaní, pozn.) najmä: -navýšenie počtu sudcov, -vytvorenie nových súdov, -vytvorenie systému na spracovanie dát a súdneho manažmentu (...)." Za takmer štyri roky od zverejnenia tejto rezolúcie však vznikli nové výskumy. Jeden z najnovších (.pdf) z roku 2013 (dodávame, že ho Rada Európy a ďalšie organizácie pripravovala pre Európsku komisiu) skúma fungovanie súdnych systémov a správu súdnictva v členských štátoch EÚ. Prípadová štúdia Slovenska je dostupná na str. 478-498. Relevantný úryvok zo správy v pôvodnom jazyku: "In 2010, the Disposition Time for the total number of other than criminal cases in Slovakia is 170.0 days, which corresponds to 0.68 times the EU27 average Disposition Time and 1.15 times the EU27 median Disposition Time. The situation is worsening compared to the 137.0 days in 2008. At the same time, the situation in 2010 is an improvement on the 310.5 days in 2006. As Disposition Time of the litigious civil and commercial cases is concerned, in 2010 it is 364.1 days, which corresponds to 1.28 times the EU27 average Disposition Time and 1.69 times the EU27 median Disposition Time. The situation is worsening compared to the 346.3 days in 2008. At the same time, the situation in 2010 is an improvement compared to the 387.2 days in 2006." Dátum zverejnenia analýzy: 25.03.2014 Naspäť Nahlásiť chybu

správu hovoril rezolúcii najnovších


... ten kontrakt (na nákup stíhačiek, pozn.) bol podpísaný a schválený aj americkým kongresom a vládou Spojených štátov amerických. Pri tom slávnostnom podpise tento týždeň bol prítomný aj námestník ministra zahraničných vecí Spojených štátov amerických.

Kontrakt na nákup stíhacích lietadiel a leteckej výzbroje bol schválený kongresom aj vládou ( ministerstvom zahraničných vecí) Spojených štátov amerických v apríli 2018 ešte predtým, než Ministerstvo obrany SR vybralo konečnú ponuku. V októbri 2018 navyše kongres USA schválil pre Slovensko aj 50-miliónový grant na nákup vojenskej techniky. Pri podpise zmluvy 12. decembra 2018 bol aj námestník ministra zahraničných vecí Spojených štátov amerických, ktorý sa okrem iného stretol aj s ministrom Miroslavom Lajčákom. Výrok hodnotíme ako pravdivý.

kongresom ministerstvom grant podpise stretol


Máme správu OSN, ktorá tvrdí, že za to obdobie tých 8 rokov bolo zavraždených alebo zabitých 3405 civilistov, vrátane 298 civilistov, ktorí boli zostrelení v lietadle malajských aerolínií.

Podľa oficiálnej správy OSN zahynulo počas ozbrojeného konfliktu na Donbase v rokoch 2014 až 2021 14 000 ľudí, z toho 3 404 obetí boli civilisti, vrátane 298 civilistov, ktorí zahynuli v dôsledku zostrelenia lietadla malajských areolínií proruskými separatistami ( pdf , str. 3). Výrok preto hodnotíme ako pravdivý.

Oficiálna správa OSN uvádza, že v období od 2014 – 2021 v rusko-ukrajinskom konflikte na Donbase zahynulo približne 14 200 až 14 000 ludí ( pdf , str. 3). Konkrétne išlo o úmrtie 3 404 civilistov, 4 400 príslušníkov ukrajinskej armády a približne 6 500 členov ozbrojených skupín (. pdf , str. 3).

Ozbrojený konflikt na Donbase sa začal v roku 2014, keď sa proruskí rebeli pokúsili o vytvorenie separatistických republík Doneck a Luhansk. Stalo sa tak po tom, čo bol ukrajinský prezident Janukovyč zosadený z funkcie v dôsledku proeurópskych protestov, ktoré nesúhlasili s rozhodnutím prezidenta nepodpísať Asociačnú dohodu s EÚ. Separatistom prišli na pomoc v boji proti ukrajinskej armáde ruskí vojaci , ktorí sa v regióne nachádzali kvôli ruskej anexii Krymu. Ukrajina proti proruským separatistom zakročila „rozsiahlou protiteroristickou operáciou“, aby sa zmocnila okupovaných území, pričom došlo aj k bojom medzi oboma stranami.

pdf
pdf
pdf
pokúsili
zosadený
ruskí vojaci
zakročila


predsa prvé čítanie skončilo vo štvrtok alebo teda prvá schôdza, kde sa schválilo prvé čítanie, bolo vo štvrtok, koniec tejto schôdze.

Návrh poslancov NR SR Pavla Pašku a Pavla Hrušovského na vydanie ústavného zákona, ktorým sa mení a dopĺňa Ústava Slovenskej republiky č.460/1992 Zb. v znení neskorších predpisov bol podľa oficiálnych stránok NR SR prerokovaný na 33. schôdzi NRSR, ktorá prebehla 18. 3. - 3. 4. 2014, to znamená, že skončila vo štvrtok 3.4.2014 ako tvrdí Tomáš Borec. Podľa uznesenia NRSR k prvému čítaniu bude daný návrh ústavného zákona opätovne prerokovaný v druhom čítaní.

Návrh
33. schôdzi
prebehla
uznesenia


...vratky za plyn, najmenej dostane, ten, ktorý najviac spotrebuje, lebo šetri. Kto nešetrí s plynom lebo má na to peniaze, samozrejme dostal najviac z tých vratiek.

Tento výrok hodnotíme ako zavádzajúci, nakoľko výška vratky za plyn sa vypočítava v závislosti od veľkosti spotreby plynu v domácnosti. Najmenej dostane ten, ktorý má najmenšiu spotrebu plynu a naopak najviac ten, ktorý má veľkú spotrebu plynu. Vratky za plyn dostane domácnosť, ktorá mala k 1.novembru 2015 so svojim dodávateľom uzavretú platnú zmluvu. Čím domácnosť minie viac plynu, tým vyššiu dostane vratku. Suma vratiek sa pohybuje od 10 eur do 165 eur. Výšku vratky pre svoju domácnosť si môžete overiť tu .

Vratky za plyn
tu


Pán primátor hovoril, že juhovýchodný obchvat skončil pri EIA, to je pravda, ale skončil sa ešte v roku 2010, čiže nie vašou zásluhou.

Tomáš Vaňo hovorí o EIA (Enviromental impact assesment), čiže o posudzovaní vplyvov na životné prostredie, ktoré bolo pre II. etapu juchovýchodného obchvatu mesta Trenčín vypracované skutočne už v lete 2010, teda predtým ako sa stal Richard Rybníček primátorom Trenčína. EIA pre I. etapu juhovýchodného obchvatu bolo vypracované v roku 2005. V stanovisku Ministerstva životného prostredia je spomenuté, že ukončenie I. etapy obchvatu je naplánované na rok 2010, hoci most cez rieku Váh sa začal budovať až v roku 2012, teda vo funkčnom období Richarda Rybníčka, pričom by mal byť dokončený v marci 2015 . Záverečné stanovisko EIA pre II. etapu juhovychodneho obchvatu bolo vypracované 19. júla 2010, pričom terajší primátor Richard Rybníček sa ujal úradu až v decembri 2010.

začal budovať
Záverečné stanovisko
decembri 2010.


Pozrite sa žiaľ, aké prípady zastavuje Generálna prokuratúra. Nelegálne financovanie strán, kauza emisie, kauza falšovania analýzy na stavbu diaľníc.

Generálna prokuratúra skutočne pozastavila vyšetrovanie prípadov, ktoré spomína Lipšic. Výrok preto hodnotíme ako pravdivý. Trestné konanie v kauze emisie bolo zahájené 16. decembra 2009 a pozastavené 18. septembra 2013. V júny 2014 vydala Generálna prokuratúra stanovisko , v ktorom ako dôvod pozastavenia uvádza, že ceny predaja jednotiek AAU (emisie) nie sú obvykle zverejňované, a nemožno tak posúdiť výhodnosť alebo nevýhodnosť predaja slovenských jednotiek AAU. Taktiež bolo zastavené vyšetrovanie predraženia výstavby diaľníc, ku ktorému malo dôjsť počas prvej Ficovej vlády. V súčasnosti na podnet Daniela Lipšica prebieha preskúmanie pozastavenia vyšetrovania. Generálna prokuratúra vyšetrovala niekoľko prípadov týkajúcich sa financovania politických strán. V roku 2010 bolo prešetrované napríklad financovanie strán SDKÚ-DS a Smer-SD. Vyšetrovanie strany Smer pozastavil špeciálny prokurátor Kováčik. Prešetrovanie SDKÚ-DS bolo taktiež pozastavené . Dátum zverejnenia analýzy: 19.01.2015 Naspäť Nahlásiť chybu

stanovisko súčasnosti prešetrované pozastavil pozastavené


Jedna z koaličných strán, kde pán minister (Ivan Korčok, pozn.) v súčasnosti je, má vzťahy s Národným Marine Le Pen alebo Ligou Severu v Taliansku, ktorí absolútne absolútne idú proti Európskej únii.

Súčasťou vládnej koalície je aj strana Sme rodina, ktoré je medzinárodne ukotvená v euroskeptickom hnutí Identita a Demokracia. Tvrdenie Juraja Blanára preto hodnotíme ako ešte pravdivé. Ivan Korčok je nominantom strany Sloboda a Solidarita, ktorá po februárových voľbách 2020 vstúpila do koalície s hnutím OĽaNO a stranami Sme rodiny a Za ľudí. Juraj Blanár odkazuje na politiku strany Sme rodina. Strana v roku 2019 vstúpila do hnutia Európa národov a slobody. Hnutie bolo predchodcom dnešnej politickej skupiny Identita a Demokracia, štvrtej najväčšej v Európskom parlamente. Spomedzi 76 zvolených poslancov tejto frakcie je 29 z talianskej strany LEGA , ktorej predsedom je Matteo Salvini. Francúzska strana Národné združenie , ktorej predsedníčkou je Marine le Penová, má vo frakcii 23 europoslancov. Marine le Pen a jej Národné zhromaždenie V máji 2019 prišla Le Penová na Kollárovo pozvanie na Slovensko. Medzi v minulosti deklarované ciele jej krajne pravicovej strany patrilo prerokovanie všetkých Európskych dohôd, zavedenie kontrol na hraniciach medzi členskými štátmi, uzákonenie prednosti francúzskych zákonov pred európskymi a odstúpenie od spoločnej európskej meny. Matteo Salvini a LEGA Matteo Salvini nazval v roku 2013 napríklad euro „ zločinom proti ľudskosti”. O šesť rokov neskôr povedal , že mena Talianom ostáva a dúfa, že nikdo z jeho euroskeptickej strany nebude pochybovať o členstve krajiny v eurozóne. Taliansky denník La Repubblica v roku 2019 zverejnil informáciu, že Salvini pripravuje kampaň pre odchod z Únie. Ten to poprel s tým, že takýto nápad nebol nikdy na stole. LEGA však býva zaraďovaná medzi krajne pravicové euroskeptické strany. Členovia skupiny Identita a Demokracia si prajú obmedzenie integrácie a vrátenie moci z Bruselu do rúk členských krajín. Zahraničná politika strany Sme rodina Sme rodina vo svojom predvolebnom programe uvádza , že chcú urobit' audit členstva Slovenska v Európskej únii. „Audit (...) potrebujeme nielen kvôli tomu, aby sme vedeli jasne a na základe overených údajov povedať, čo nám členstvo v EÚ dalo a čo nám vzalo. Potrebujeme ho predovšetkým kvôli tomu, aby sme vedeli pomenovať záujmy Slovenskej republiky v EÚ….” Boris Kollár v roku 2019 uviedol , že európsky dom chcú „opraviť - nie zbúrať.” Podpredseda hnutia Milan Krajniak v roku 2016 povedal, že ak príde snaha o centralizáciu EÚ a Slovensko už nebude môcť ovplyvniť takmer nič, malo by spolok opustiť. Podobne sa vyjadril aj Kollár. Zahraničnopolitickú orientáciu strany - a jej postoj k EÚ - skúmali aj politológovia z Univerzity Komenského Marta Králiková, Aneta Világi a Pavol Baboš. Zistili sklon k mäkkému euroskepticizmu - a teda k spochybňovaniu dnešného stavu integrácie, rušeniu niektorých inštitúcií a snahe o návrat niektorých kompetencií národným štátom.

vstúpila
dnešnej
štvrtej
je
LEGA
Národné združenie
má
prišla
ciele
nazval
povedal
zverejnil
zaraďovaná
prajú
uvádza
uviedol
Podpredseda
vyjadril
skúmali
Zistili


Tu máte Turecko, na území ktorého máte 2,5 milióna migrantov...

Len utečencov pochádzajúcich zo Sýrie, je na území Turecka podľa údajov UNHCR vyše 2,1 milióna. Turecký premiér Erdogan informoval v októbri o približne 2,2 miliónoch sýrskych utečencoch a okolo 300 000 irackých utečencoch, čiže dokopy približne 2,5 milióna utečencov. O takomto počte píšu napríklad aj Hospodárske noviny . Výrok hodnotíme ako pravdivý. Treba však upozorniť na to, že premiér nesprávne používa pojem migranti, čo by zahŕňalo nielen utečencov, ale aj napríklad takzvaných ekonomických migrantov (rozdiel medzi pojmami vysvetľuje napr. denník SME či Demagog.CZ ). Ako uvádza článok migrationpolicy.org , práve ekonomických migrantov môže byť v Turecku aj okolo milióna, aj keď odhady sú rôzne. V takomto prípade celkový počet migrantov presahuje 2,5 milióna. Premiér mal však pravdepodobne na mysli len počet utečencov (v súvislosti s aktuálnou utečeneckou krízou), preto sme jeho výrok aj napriek nepresnosti zhodnotili ako pravdivý.

UNHCR
Erdogan
Hospodárske noviny
SME
Demagog.CZ
migrationpolicy.org


My sme odovzdali v júni 2010 krajinu s najvyšším hospodárskym rastom v Európskej únii.

V druhom kvartáli 2010, v čase keď vláda R. Fico odovzdávala krajinu, malo Slovensko hospodársky rast na úrovni 4,4 %. V tom čase mali vyšší hospodársky rast Švédsko 4,5 % a Luxembursko 5,5 %, (Fínsko malo rovnaký hosp. rast ako Slovensko). Eurostat neposkytuje mesačné porovnania vývoja deficitov verejných rozpočtov jednotlivých krajín.

hospodársky rast


Je to veľký projekt skutočne, ktorý nastavuje mechanizmy smerom do budúcnosti a má niekoľko rozvojových línií. To znamená, sú v ňom zahrnuté investičné projekty, kreatívna ekonomika. Mobilita umelcov, rezidenčné pobyty, komunitná komunikácia vlastne s ľuďmi. Regionálna spolupráca, kde máme veľké dva projekty, Terra Incognita a Pentapolitanu, ale aj samozrejme samotný oficiálny kultúrny program.

Pod projekty vrámci Európskeho hlavného mesta kultúry 2013 patria Kreatívna ekonomika , K.A.i.R . - Košice Artist in Residence, Kasárne/Kulturpark , Projekt SPOTs , Pentapolitana , Destinácia Košice , Kunsthalle/Hala umenia , Terra Incognita , Putujúce mesto , mobilné pódium Kultour , výstava Sándora Máraia a projekt Európskeho sociálneho fondu Rozvoj ľudských zdrojov prostredníctvom investícií do vzdelávania . Dátum zverejnenia analýzy: 23.01.2013 Naspäť Nahlásiť chybu

projekty

Kreatívna ekonomika

K.A.i.R

Kasárne/Kulturpark

Projekt SPOTs

Pentapolitana

Destinácia Košice

Kunsthalle/Hala umenia

Terra Incognita

Putujúce mesto

Kultour

Sándora Máraia


Minimalizácia negatívnych pokynov (v prokuratúre pozn.). Je to v závere a odporúčania Benátskej komisie. Jedno funkčné obdobie (Generálneho prokurátora pozn.) bez možnosti znovuzvolenia, opäť závery a odporúčania Benátskej komisie.

K negatívnym pokynom sa v Správe Benátskej komisie píše: "Existujú dva rozličné, ale spojené druhy zneužitia, ktoré môžu súvisieť s politickými zásahmi alebo s chybnými rozhodnutiami prokuratúry. Prvý druh prináša stíhanie (...) Druhý, zradnejší a pravdepodobne bežnejší typ sa týka situácie, keď prokurátor nezačne trestné stíhanie, hoci by mal (...) V zásade je možné ťažšie čeliť negatívnemu pokynu nezačať trestné stíhanie, pretože tak ľahko nepodlieha súdnej kontrole. Právo obete požadovať súdne preskúmanie prípadov, keď sa nezačalo s trestným stíhaním, je potrebné rozvinúť, aby bolo možné tento problém prekonať. Napriek tomu sa ale táto správa nebude podrobnejšie zaoberať touto problematikou. " Ak prihliadneme, že minimalizáciou sa nemyslí úplne odstránenie, len prísnejšia regulácia, môžme túto časť výroku interpretovať ako pravdivú. K funkčnému obdobie prokurátora sa uvádza: "U prokurátora, podobne ako sudcu, nevyhnutne nastane situácia, že bude musieť prijať nepopulárne rozhodnutia, ktoré sa môžu stať terčom kritiky médií, ako aj predmetom politických sporov. Z týchto dôvodov je potrebné zabezpečiť primerané funkčné obdobie a vhodné opatrenia pre funkčné povýšenie, disciplinárne opatrenie a odvolanie z funkcie, ktoré zabezpečia, že prokurátor sa nemôže stať obeťou za prijatie nepopulárneho rozhodnutia." O funkčnom období generálneho prokurátora: "Generálny prokurátor by mal byť vymenovaný bez časového obmedzenia alebo na relatívne dlhé obdobie, a to bez možnosti znovuzvolenia po skončení jeho funkčného obdobia . Trvanie jeho funkčného obdobia by sa nemalo presne zhodovať s obdobím, na aké bol zvolený parlament." Aj tento bod interpretoval R. Procházka korektne.

Správe


Tento dokument (Globálny pakt OSN o migrácii, pozn.) vychádza z filozofie, že migrácia je dobrá, že pomáha.

Podobné výroky o Migračnom pakte OSN overoval Demagog.SK v nedávnej minulosti viackrát ( 24. novembra a 2. decembra 2018). Spomínaný dokument hovorí najmä o tom, ako dosiahnuť, aby migrácia bola prospešná pre všetkých. Výrok poslanca Roberta Fica preto hodnotíme ako zavádzanie.

24. 2. .pdf .pdf .pdf uviedol


Fakt je ten, že na diaľnici D1 medzi Žilinou a Prešovom zastali všetky práce s výnimkou jedného krátkeho profilu na jednom malom úseku, ktorý dostala firma pána Širokého Váhostav. O tom rozhodla táto vláda. Všetky ostatné úseky stoja.

Je pravda, že zrušením PPP1 a 3 došlo k zastaveniu vykonávania prípravných prací v podstate na celom úseku D1 medzi Žilinou a Prešovom. Krátky profil spomínaný Ficom je križovatka na úseku Sverepec - Vrtižer, ktorá je vo výstavbe. V tomto prípade zvlášť oceňujeme precíznosť vyjadrenia R. Fica, kedy negeneralizuje, ale analyzuje drobné nuance predmetu výroku.

križovatka


Znepokojuje nás, že až 60 % slovenských dôchodcov má mesačne menej ako 360 eur.

360 eur predstavuje priemernú výšku starobného dôchodku ( presnejšie 362,08 k 31.12.2011 ). SNS teda tvrdí, že 60 percent dôchodcov poberá menej ako je táto čiastka. Podľa údajov Sociálnej poisťovne bolo k 31.12.2011 vyplatených 957 633 starobných dôchodkov, celkový počet dôchodcov bol 1 293 878, údaje o tom, aké bolo početné rozloženie výšky starobného dôchodku (či v kombinácii s inými dôchodkami) sa nám nájsť nepodarilo.

presnejšie 362,08 k 31.12.2011
Podľa údajov Sociálnej poisťovne


Keď bol, keď boli obrovské povodne na východe minulý rok, tak vlastne prešla veľmi rýchlo, v podstate sa podarilo uvoľňovať peniaze aj pre jednotlivých občanov,...

V súvislosti s povodňami roku 2010 v mesiacoch máj a jún sme našli správu (z 5. júna 2010), podľa ktorej už začiatkom júna vláda vyčlenila 25 miliónov eur, ktoré mali byť prerozdelené pre individuálnych poškodených. Prvé peniaze prišli na východ 9.6. Krátko pred parlamentnými voľbami sa menil zákon, aby z peňazí určených pre úspešné politické strany mohla byť určitá suma vyčlenená na rekonštrukciu po povodniach. Na tieto peniaze si ale obce museli nejaký čas počkať.

správu
prišli na východ 9.6.
určených
peniaze


Tento rok majú ľudia hlboko do peňaženky, majú obrovskú infláciu, platy ste dali zvyšovať minimálne, dôchodcovská inflácia je tak nízka, že ste zvýšili hanebne o jedno percento dôchodky.

V januári 2022 dosiahla inflácia na Slovensku hodnotu 8,4%, čo je najvyššia hodnota od júla 2004. Najdrahšie položky slovenských domácností boli potraviny, energie/palivá a bývanie.

Podľa prognózy Národnej banky Slovenska aj napriek vyššej inflácii reálne mzdy v roku 2022 na Slovensku porastú . To však neplatí pre verejnú správu.

Na návrh vlády sa od polovice roka 2022 zamestnancom verejnej a štátnej správy zvýšia platy o 3%. Okrem toho dostanú jednorazovú odmenu 350€ a k tomu jeden deň voľna. Týka sa to približne 300 000 zamestnancov.

Platy štátnym a verejným zamestnancom v roku 2021 nerástli. V roku 2020 rástli o 10%, rovnako ako v roku 2019.

V roku 2022 sa zmenila valorizácia dôchodkov. Najnovšie si penzisti prilepšia len o tzv. dôchodcovskú infláciu, už sa nemôžu spoľahnúť na každoročné zvyšovanie o pevnú sumu. Dôchodcovská inflácia je podľa Štatistického úradu 1,3%.

inflácia porastú polovice rástli zmenila


V prvom aj druhom pilieri, lebo ten stav je už skoro úplne rovnaký a spolu to dáva potrebu cca 1,7 miliardy eur pre vykrytie strát aj prvého aj druhého piliera.

Nepodarilo sa nám nájsť presné, kompletné a aktuálne údaje toho, aká je celková strata prvého a druhého pilieru, ktorú musí vykrývať štát. Výrok preto hodnotíme ako neoveriteľný. Denník Pravda 2. júna 2012 píše, že Sociálna poisťovňa každý rok produkuje stratu okolo 1,9 miliardy eur, ktorú musí štát vykryť zo svojho rozpočtu. Vo výročnej správe Sociálnej poisťovne za rok 2011 (pdf.) sa píše v kapitole o plnení rozpočtu, str. 30, že "s kutočné príjmy poisťovne v období január až december 2011 (bez prevodu z roku 2010) dosiahli výšku 6 253,8 mil. Eur " a " v ýdavky (náklady) poisťovne v hodnotenom období dosiahli výšku 6 132,6 mil. Eur ". Správa zároveň uvádza, že " v príjmoch je zahrnutých 1 446,2 mil. Eur zo štátneho rozpočtu Slovenskej republiky, v tom v základnom fonde starobného poistenia 1 402,4 mil. Eur na krytie deficitu v dôsledku zavedenia II. piliera". O stratách v druhom a prvom pilieri za rok 2009 sme našli tieto údaje : Na starobné dôchodkové sporenie, teda do druhého dôchodkového piliera zaslala Sociálna poisťovňa v roku 2009 príspevky spolu s penále v sume 780,3 mil. eur, čo je v porovnaní s rozpisom viac o 60,2 mil. eur. "Deficit v zdrojoch vzniknutých v poisťovni z tohto dôvodu vykrylo Ministerstvo financií SR z prostriedkov Štátnych finančných aktív SR v sume 875,3 mil. eur," uvádza sa vo výročnej správe. Hospodárenie základného fondu starobného poistenia vykázalo deficit v sume takmer 1,34 mld. eur. SITA 15. 4. 2010. Dátum zverejnenia analýzy: 25.06.2012 Naspäť Nahlásiť chybu

Pravda
výročnej správe
údaje


Tak tá reakcia je veľmi pozitívna a to hlavne z toho dôvodu, že je evidentné, že nová Vláda SR bude mať jednak veľkú podporu občanov, ale takisto aj veľmi silnú oporu v Národnej rade SR. A očakáva sa, že sa tým jednoznačne zvýši taká razancia prijímania rozhodnutí, ale aj taká čitateľnosť a predvídateľnosť hlavne v oblasti európskych záležitostí. (odpoveď na otázku ako EK hodnotí výsledok volieb pozn.)

Podľa dostupných informácií Európska komisia nevydala oficiálne stanovisko, v ktorom by sa konkrétne vyjadrovala k výsledku parlamentných volieb. Podľa internetovej stránky Smer-SD strane gratulovali k víťazstvu predseda EK Jose Manuel Barroso a francúsky prezident Nicolas Sarkozy , ktoré mali skôr všeobecný diplomatický charakter. Výrok tým pádom považujeme za neoveriteľný.

Barroso Sarkozy


VÚC na vlastnú spotrebu, či sú to zamestnanci, budovy, IT segment ročne spotrebuje skoro 10 miliónov eur...pri 160 miliónovom rozpočte

Rozpočty Prešovského samosprávneho kraja za posledné dva roky a rozpočet schválený na rok 2017 sa pohybujú v rozmedzí od cca 157 000 000 € do 181 368 000 €. Tvrdenie Františka Oľha tak približne zodpovedá reálnym údajom uvedených v záverečných účtoch za posledné dva roky a návrhu na rozpočet Prešovského samosprávneho kraja na rok 2017. Výdavky na vlastnú spotrebu Prešovského VÚC boli v rozmedzí od 7 800 000 € v roku 2015 do 12 479 719 € pre rok 2017. František Oľha preto správne uvádza údaj o vlastnej spotrebe VÚC skoro 10 000 000 € v rokoch 2015 a 2016, ale už nezohľadňuje rozpočet na rok 2017, ktorý je ešte vyšší. Vzhľadom na doterajší trend vo vývoji vlastnej spotreby VÚC hodnotíme výrok ako pravdivý. Rozpočet Prešovského samosprávneho kraja na rok 2015 bol stanovený na 157 175 000 € a výdavky na fungovanie VÚC na 7 800 000 €. Rozpočet Prešovského samosprávneho kraja za nasledujúci rok 2016 bol 168 800 000 €. Na vlastnú spotrebu Prešovskému VÚC bolo na bežné výdavky úradu na rok 2016 schválených 8 950 000 € Návrh rozpočtu na rok 2017 ráta s 181 368 000 € a výdavkami na vlastnú spotrebu VÚC vo výške 12 479 719 €. Dátum zverejnenia analýzy: 25.09.2017 Naspäť Nahlásiť chybu

Rozpočet Rozpočet výdavky Návrh


Na túto otázku som odpovedal viackrát (či sa chystá založiť politickú stranu, pozn.)

Napriek tomu, že Andrej Kiska neodpovedal na túto otázke jednoznačne áno, alebo nie, skutočne sa k nej vyjadril v zmysle, že sa ňou bude zaoberať po voľbách. Keďže neposudzujeme kvalitu odpovede ale jej existenciu, výrok hodnotíme ako pravdivý.

SME online
Atlas.sk
Hospodárske noviny


Ja zastupujem našich voličov a dostali sme cez 200 000 hlasov.

Strana Sme rodina získala v parlamentných voľbách 2020 237 531 hlasov. V parlamente tak bude mať 17 poslancov, ktorí v ňom budú zastupovať svojich voličov. Tvrdenie Borisa Kollára preto hodnotíme ako pravdivé.

získala


Nemôžem ja jednoducho túto tému alebo tento problém riešiť dokým nerozhodne Ústavný súd o týchto justičných balíčkoch.

Dátum zverejnenia analýzy: 19.11.2012 Naspäť Nahlásiť chybu


Róbert Kaliňák na vládu predkladal transformáciu nemocnice ministerstva vnútra na akciovú spoločnosť, ktorá sa aj transformovala za Ficovej vlády. A odôvodnil ju slovami:"Akciová spoločnosť bude vystavená otvorenému trhovému prostrediu, ktoré vytvorí tlak na jej efektívne fungovanie a hospodárenie. To prinesie aj zvýšenú kvalitu v poskytovaní služieb, transparentné hospodárenie v prípade správne definovaného podnikateľského plánu bude akciová spoločnosť samofinancovať svoj ďalší rozvoj. Čo eliminuje požiadavky na štátny rozpočet." Ficova vláda tento materiál schválila bez jedinej pripomienky z ministerstva zdravotníctva, na čele ktorého bol pán minister Raši v tom čase.

Iniciatívny materiál, ktorý obsahoval návrh na Zmenu právnej formy príspevkovej organizácie NsP ministerstva vnútra SR na akciovú spoločnosť so 100% majetkovou účasťou štátu, predložil 10.12.2008 na rokovaní vlády jej vtedajší podpredseda a minister vnútra R.Kaliňák.

návrh
materiáli
R. Raši


Zrazu došlo k výraznému oživeniu ekonomiky v druhom pol roku, Slovensko má druhý alebo tretí najvyšší hospodársky rast.

Podľa najaktuálnejších dostupných informácii Štatistického úradu SR , hrubý domáci produkt SR naozaj vzrástol, a to v bežných cenách o 2.4% medziročne , pričom v stálych cenách bol vyšší o 0.9%. čo bolo o 1,7 p. b. menej ako v 2. štvrťroku 2012. Po očistení o sezónne vplyvy sa v porovnaní s 1. štvrťrokom 2013 reálne zvýšil o 0,3 %.

Štatistického úradu SR
Eurostat (.pdf)


My sme napr. prepustili, keď som ja bol ministrom vnútra v predchádzajúcom období, 1 700 pracovníkov. Následne môj nástupca Daniel Lipšic 1 200 pracovníkov.

Podobný výrok týkajúci sa prepúšťania na ministerstve vnútra za vlády R. Fica sme overovali už v minulosti ( Na Telo , 9. septembra 2012).

Viaceré verejne dostupné zdroje sa v počte prepustených zamestnancov Ministerstva vnútra SR rozchádzajú. V prípade R. Kaliňáka môžeme len ťažko hovoriť o skutočnom prepúšťaní, keďže podľa dostupných informácií počet zamestnancov na Ministerstve vnútra počas vlády R. Fica dokonca vzrástol. Počet prepustených zamestnancov na Ministerstve vnútra pod vedením D. Lipšica sa k júlu 2011 pohyboval na úrovni 1256. Výrok hodnotíme ako nepravdivý keďže za ministrovania R. Kaliňáka nedošlo k skutočnému prepúšťaniu a teda znižovaniu stavu ale naopak k nárastu počtu zamestnancov.

SITA 11. septembra 2007 informovalo, že Ministerstvo vnútra SR prepustilo 1 350 úradníkov. Na začiatku roka 2007 pre rezort pracovalo 10 560 civilných zamestnancov. Ministerstvo vnútra tak splnilo v roku 2006 úlohu, aby každý rezort v roku 2007 prepustil pätinu svojich úradníkov.

Podľa Inštitútu ekonomických a sociálnych štúdii sa veľké prepúšťanie, ktoré avizovala vláda Róberta Fica v roku 2006 nakoniec neuskutočnilo. Ministerstvo vnútra pod vedením R. Kaliňáka dokonca zaznamenalo nárast ( SITA , 11. júna 2010) počtu zamestnancov. V roku 2006 bola na ministerstve a v jeho organizáciach zamestnaných 34 808 ľudí a v roku 2009 dosiahol ich počet 35 555. Pribudli príslušníci Železničnej polície a zvýšil sa aj počet systemizovaných miest v Policajnom zbore. V prípade Ministerstva vnútra pod vedením R. Kaliňáka tak nemožno hovoriť o prepúšťaní, keďže počet pracovníkov sa počas vlády R. Fica navýšil.

Denník Pravda 5. marca 2011 informoval, že Ministerstvo vnútra za vlády I. Radičovej prepustilo 1065 pracovníkov, pričom prijalo 104 nových.

Podľa Aktuálne.sk v prvom štvrťroku roka 2011 prepustilo Ministerstvo vnútra pod vedením D. Lipšica 902 zamestnancov.

Podľa SITA 23. júla 2011 prepustilo Ministerstvo vnútra za rok 1 256 zamestnancov. Prepúšťanie sa nedotklo policajtov, hasičov, záchranárov, ale úradníkov.

Na Telo

SITA

SITA

Pravda

Aktuálne.sk

SITA


Aj Sieť aj Most podpísali memorandum s iniciatívou A dosť, čo sa týka zmien vo vzdelávaní. Mali by ich presadzovať vo vláde. Takisto podpísali záväzky, ktoré sa týkajú otvorenia štátu alebo otvorenia činnosti štátu verejnej kontroly v rámci iniciatívy Štrngám za zmenu.

Súčasné koaličné strany Most-Híd a Sieť skutočne podpísali memorandum iniciatívy A dosť, ktoré má za cieľ zlepšenie stavu vzdelávania. Takisto sa podpísali aj pod iniciatívu Štrngám za zmenu, ako sme už u Poliačika overili aj v relácii z 3. apríla 2016 . Dokument Štrngám za zmenu (. pdf ) obsahuje aj záväzky verejnej kontroly. Výrok hodnotíme ako pravdivý. Plné znenie memoranda kampane A dosť je zverejnené na stránke tejto iniciatívy. Obsahuje záväzky v nasledujúcich oblastiach: dlhodobá stratégia, inkluzívne vzdelávanie, materské školy, základné a stredné školy, vysoké školy, veda a výskum, príprava učiteľov, platy učiteľov, financie a zjednotenie systému.

podpísali
3. apríla 2016
pdf
stránke
pdf


Samozrejme, že myslím, že toto (konferencia TechMatch, pozn) išlo z rozpočtu samotnej agentúry (SBA, Slovak Business Agency, pozn.), ktorý je tvorený sčasti prostriedkami zo štrukturálnych fondov, sčasti z dotácií na jej chod.

Zriadovatelmi Slovak Business Agency (SBA) sú Ministerstvo hospodárstva SR, Združenie podnikatelov Slovenska a Slovenský živnostenský zväz. SBA je podporovaná nielen štátnym rozpoctom, ale aj niekolkými dalšími zdrojmi. Náklady na konferenciu TechMatch boli pokryté SBA. Výrok preto hodnotíme ako pravdivý. Konferencia TechMatch a jej kritika sa objavili v médiách práve kvôli jej kontroverznej cene: Pôvodný navrhovaný rozpocet konferencie TechMatch: Zdroj: DenníkN Niektoré zdroje naznacujú, že položky v rozpocte môžu byt predražené ci nevysvetlitelne navýšené: " Podla zverejnenej zmluvy má Slovak Business Agency, ktorá patrí pod ministerstvo hospodárstva, vyclenených 609-tisíc eur iba na pozvania hostí. V rozpocte vyskakuje 3500 eur ako náklady na dve noci ubytovania pre Kawasakiho. V akom hoteli už dokument neuvádza. Najdrahšia izba v päthviezdickovom hoteli Sheraton pritom stojí 600 eur. " Denník SME dalej dodáva, že " celé podujatie platí vládna agentúra na podporu podnikania – Slovak Business Agency (SBA), zo štátneho rozpoctu je ochotná za akciu zaplatit najviac 1,4 milióna eur (po kritike hlási, že to nakoniec bude menej)" . Usporiadatelia sa obhajujú , že tento rozpocet je maximálnou sumou, ktorú môžu na konferenciu využit (a neskôr aj reagovali na nedávnu kritiku prepocítaním pôvodného rozpoctu na sumu okolo 1.1 milióna eur): " Je to pravda, zmluva na organizáciu podujatia je totiž iba rámcová. V praxi sa teda môže minút najviac 1,4 milióna eur, no zároven sa tento limit vôbec nemusí vycerpat. Šafárik v piatok odhadol, že ušetrit by sa mohlo 200- až 300-tisíc eur. Na com presne, nepovedal. Slúbil, že vyúctovanie zverejní. " Majetok združenia okrem iného tvoria aj ( .pdf , p.4): " financné prostriedky poskytované príslušnými orgánmi Európskej únie, napr. z fondov PHARE a iných fondov " " príjmy z pôžiciek alebo úverov, cerpaných za úcelom financovania cinnosti združenia " " financné prostriedky získané vlastnou cinnostou združenia " atd. Dátum zverejnenia analýzy: 19.10.2015 Naspäť Nahlásiť chybu

kritika DenníkN rozpocte SME obhajujú prepocítaním .pdf


Boli prezidentské voľby. Kandidát, ktorého sme my podporovali, bol síce nezávislý, ale my sme ho podporovali, on odstúpil a aj my sme podporili Zuzanu Čaputovú.

Robert Mistrík, ktorý spoluzakladal stranu SaS, kandidoval na post prezidenta ako nezávislý kandidát na základe odovzdania petície s podpismi potrebnými na jeho prezidentskú kandidatúru. Po tom, ako sa Andrej Kiska rozhodol nekandidovať na post prezidenta SR, mu 26. júna 2018 vyjadrili verejnú podporu politické strany SaS a SPOLU . Po odstúpení Roberta Mistríka z prezidentskej kampane v prospech Zuzany Čaputovej sa strana SaS rozhodla 26. februára 2019 vyjadriť podporu práve Zuzane Čaputovej. Výrok hodnotíme ako pravdivý.

odovzdania petície s podpismi
SaS a SPOLU
SaS


Viaceré médiá informujú o mobilizácii na Ukrajine, aj keď väčšinou hovoria o pohotovosti profesionálnej armády a mobilizácii záloh ( BBC , SME , TASR ). Výrok preto hodnotíme ako pravdivý.

BBC SME TASR


...Briti, ktorí disponujú najsilnejšou nukleárne vyzbrojenou európskou armádou.

Celkový počet jadrových hlavíc, ktorými Veľká Británia disponuje, je odhadovaný na číslo 215 - 225 , pričom rozmiestnený (aktívny) je len 120 hlavíc z celkového počtu. Francúzsko disponuje s celkovo 300 hlavicami z ktorých 280 je aktívnych. Francúzsko podľa tohto ukazovateľa disponuje so silnejšou nukleárne vyzbrojenou armácou, Šebejov výrok preto hodnotíme ako nepravdivý. V súčasnosti osem krajín disponuje s jadrovými zbraňami, a to Rusko, USA, Veľká Británia, Francúzsko, Čína, India, Pakistan a Izrael, pričom je možné , že s ňou disponuje aj Severná Kórea. Päť z vymenovaných krajín, Rusko, USA, Veľká Británia, Francúzsko a Čína sú signatármi, alebo ratifikátormi Zmluvy o nešírení jadrových zbraní (Nuclear Non-Proliferation Treaty, NPT ), ktorá mý zabrániť šíreniu jadrových zbraní. India a Pakistan dohodu nepodpísali, ale jadrovú skúšku úspešne vykonali. Podľa údajov ani India, ani Pakistan nemajú jadrové hlavice rozmiestnené. Severná Kórea od podpisu zmluvy odstúpila, Izrael zase vlastníctvo týchto zbraní oficiálne neuznala. Z vlastníctva jadrových zbraní sú podozrievaní aj Irán a Sýria . Francúzsko je celkovo na treťom mieste z pohľadu veľkosti arzenálu jadrových zbraní. pričom 90 % z celkového počtu jadrových hlavíc je vo vlastníctve Ruska a USA.

215
225
možné
NPT
Irán
Sýria
Global Firepower Military Ranks


Sú nejaké zaužívané objemy prostriedkov v rámci krajín OECD, koľko percent z HDP by malo smerovať z rozpočtových zdrojov do školstva. Samozrejme, Slovensko je nižšie ako je priemer.

V správe OECD Education at a Glance 2013 (ďalšia správa bude vydaná 9. septembra 2014) sa uvádza: In 2010, OECD countries spent an average of 6.3% of their GDP on educational institutions. (s.184) Expenditure on educational institutions (all levels combined) relative to GDP was greater than 6% in nearly half of the OECD and G20 countries with available data, and even above 7% in seven of them: Denmark (8.0%), Iceland (7.7%), Israel (7.4%), Korea (7.6%), New Zealand (7.3%), Norway (7.6%) and the United States (7.3%). At the other end of the spectrum, five countries spent less than 5% of their GDP on education, namely the Czech Republic (4.7%), Hungary (4.6%), Italy (4.7%), the Russian Federation (4.9%) and the Slovak Republic (4.6%). ( s.186) Pellegrini správne poznamenal, že Slovensko sa nachádza pod priemerom krajín OECD v otázke investícií do školstva, dokonca výrazne. Dátum zverejnenia analýzy: 04.09.2014 Naspäť Nahlásiť chybu

správe


Verejne napr. vystupuje váš bývalý kolega Berenyi na zhromaždeniach, naposledy v Komárne 15. marca 2011, kde nabáda príslušníkov maďarskej menšiny na prijatie, alebo na podanie si žiadosti o občianstvo a hovorí, že, no ale samozrejme ak aj nie teraz, keď existujú tie sankcie, tak nezabudnite, že to právo máte do budúcnosti.

Nepodarilo sa nám nájsť spomínané vyjadrenie J. Beréniyho z 15. marca 2011.


My sme samozrejme aj ako klub za Eriku Jurinovú hlasovali.

Výrok hodnotíme ako neoveriteľný, keďže voľba predsedov výborov prebieha tajnou voľbou. Zo zápisnice hlasovania voľby predsedu Výboru NR SR pre ľudské práva a národnostné menšiny vyplýva, že voľby sa zúčastnilo 149 poslancov- z toho 130 podporilo Eriku Jurinovú, 10 bolo proti a 9 sa zdržalo.

zápisnice hlasovania


A v eurozóne je to 11 % (priemerná nezamestnanosť, pozn.).

Priemerná nezamestnanosť v eurozóne dosahuje podľa posledného dostupného údaju (október 2014) podľa štatistík Eurostatu 11,5 %. Rovnaký údaj uvádzajú posledné čísla štvrťročnej nezamestnanosti podľa Eurostat . Kažimír uvádza číslo o 0,5 p.b. vyššie, čo je podstatná odchýlka od skutočného čísla. Výrok preto hodnotíme ako nepravdivý.

Eurostatu Eurostat Eurostat Eurostat


Jacques Delors inštitút, ktorý pomenoval ako jeden z problémov proximity deficit: čím väčšia vzdialenosť medzi miestom, kde prijmete rozhodnutie, a miestom, ktorého sa to týka, tým väčšia šanca, že príjmete zlé riešenie.

Problém proximity deficitu pomenoval súčasný riaditeľ Inštitútu J. Delorsa - Y. Bertoncini ako hlavný problém nízkej volebnej účasti pri voľbách do EP. Podľa Bertonciniho nízka účasť nie je dôsledkom legitimizačného deficitu, ale spôsobená tzv. proximity deficitom. Jeho definíciu Bertoncini vo svojom článku neuvádza, dá sa však odvodiť, že pod týmto pojmom rozumie geografickú vzdialenosť medzi rozhodovateľom a miestom dôsledku. Ján Oravec si svoju tézu o čiastočne upravuje, nejedná sa však o významnú zmenu a jeho výrok preto hodnotíme ako pravdivý. J. Oravec vychádza z článku (.pdf) Yves Bertonciniho, riaditeľa Notre Europe - Jacques Delors Institute. Bertoncini uvádza, " Namiesto toho, aby sme sa poddali povrchnému pokušeniu zvaliť vinu na tých občanov, ktorí sa nezúčastnia volieb, je potrebné brať na zreteľ nízku účasť voličov, ktorá trpí proximity deficitom, nie však deficitom legitimačným. (vlastný preklad, pozn.)" Bertoncini ďalej tvrdí, že "V oľby do Európskeho parlamentu v máji 2014 budú trpieť, tak ako predošlé voľby, proximity deficitom, a nie legitimačným deficitom. " To, čo konkrétne proximity deficit znamená, sa v Bertonciniho článku neuvádza. Nepodarilo sa nám nájsť žiadnu definíciu proximity deficitu, zmienka o proximity deficite sa uvádza v dizertačnej práci K. Haugen z Umea University v Švédsku. Proximity deficit K. Haugen spomína v súvislosti so vzťahmi v rodine a podobnými sociálnymi záležitosťami, pričom definuje problém vzďaľovania pri výskume kvality týchto vzťahov. Dátum zverejnenia analýzy: 13.05.2014 Naspäť Nahlásiť chybu

článku
dizertačnej práci


...boli hrubo porušené jasné predvolebné sľuby, kto s kým pôjde, nepôjde do koalície

Pred parlamentnými voľbami v marci roku 2016, niektoré koaličné strany skutočne deklarovali, že so svojimi súčasnými partnermi do koalície nepôjdu. Stalo sa tak napr. v prípade strany Sieť, ktorej predseda Radoslav Procházka sa niekoľkokrát o strane Smer vyjadril ako o svojom hlavnom súperovi. Strana Most spoluprácu so Smerom vyslovene nevylúčila, no jej predstavitelia viackrát naznačovali, že si spoluprácu nevedia predstaviť a neuvažujú nad ňou. Béla Bugár zase bezprostredne po voľbách vylúčil spoluprácu s SNS. V tomto prípade nehodnotíme, či boli sľuby boli porušené "hrubo".Výrok hodnotíme ako pravdivý.

niekoľkokrát viackrát vylúčil rozhovore otázku rozhovore rozhovore vylúčil


Sme si zavolali, zvolali zdravotnícky výbor, žiaľ, koalícia neprišla, čiže boli tam len opoziční. (...) Ale bol tam aj pán minister, samozrejme, ale opozícia bola jediná s pánom Balážom, nebolo dosť poslancov, lebo koalícia to odbojkotovala.

Opozičná strana KDH iniciovala zdravotnícky výbor v nadväznosti na situáciu v zdravotníctve a avizované výpovede lekárov. Výbor však pre nedostatok poslancov nebol uznášaniaschopný. Z koalície sa ho zúčastnil len predseda výboru Baláž. Výrok hodnotíme ako pravdivý.

Opozičná strana KDH iniciovala zvolanie mimoriadnej schôdze zdravotníckeho výboru na 5. decembra 2024. Na programe schôdze bolo prerokovanie „aktuálnej situácie týkajúcej sa výpovedi nemocničných lekárov“. Poslanci žiadali tiež „vysvetlenie dôvodov, pre ktoré doposiaľ nedošlo k dohode medzi zúčastnenými stranami“ a požadovali diskusiu „k aktuálnemu plneniu memoranda a opatreniam na zabezpečenie kontinuity poskytovania zdravotnej starostlivosti od 1. januára 2025“. Na schôdzu boli prizvaní aj zástupcovia asociácií zo sektora zdravotníctva.

Schôdza však nebola otvorená, keďže výbor nebol uznášaniaschopný. Nedostavilo sa naň dostatočné množstvo poslancov, chýbať mali práve tí koaliční . Z koalície prišiel iba predseda výboru Vladimír Baláž. Ten mal z výboru následne odísť a pozvať poslancov do svojej kancelárie, keďže nechcel diskutovať o výpovediach lekárov pred novinármi.

Namiesto oficiálneho rokovania prebehla neformálna diskusia s reprezentantami zdravotníckeho sektoru, ktorej sa zúčastil aj minister zdravotníctva Kamil Šaško. Poslanec Peter Stachura uviedol , že síce nedostali jasnú odpoveď na kroky smerujúce k stiahnutiu výpovedí LOZ, nasledujúce stretnutie by mohlo dosiahnuť dohodu. Jana Bittó Cigániková sa taktiež vyjadrila , že jej diskusia neozrejmila problémy a možné riešenia.

Podľa ministra Šaška zhoda nenastala len v platoch, verí však, že dohoda príde a očakáva stiahnutie výpovedí. Šéf odborárov Peter Visolajský však upozorňuje, že rokovania sa ešte neskončili. Kritizuje aj to, že podľa neho minister koná bez konzultovania s odborármi.

iniciovala schôdze nebola koaliční prišiel odísť prebehla uviedol vyjadrila Podľa


Vláda posilní starostlivosť o zahraničných Slovákov. Bude moderným dynamickým spôsobom podporovať ich inštitúcie a vzťahy so Slovenskou republikou v súlade s prijatou Koncepciou štátnej politiky na roky 2016 – 2020.

Zahraniční Slováci sú reprezentovaní Úradom pre Slovákov žijúcich v zahraničí , ktorý vláde predložil memorandum s požiadavkami. Z požiadaviek bolo splnenie zriadenie Centra slovenského zahraničia. Sľub bol teda zatiaľ splnený iba čiastočne.

definuje

memorande

vyhlásil

založenie

teraz.sk

študijné štipendiá

dotácie


Polovica občanov nevyužíva túto možnosť (pozn. prispieť 2% z dane) a neposiela nikomu nič.

Finančná správa evidovala za rok 2022 viac ako 3,7 milióna subjektov, na ktoré sa vzťahovala daň z príjmu fyzických osôb. Možnosť poukázania podielu zaplatenej dane využilo v predchádzajúcom roku vyše 800-tisíc fyzických osôb. Výrok preto hodnotíme ako pravdivý.

Finančná správa vo svojej výročnej správe uvádza, že v roku 2022 evidovala 3 743 040 subjektov, na ktoré sa vzťahuje daň z príjmu fyzických osôb. (. pdf , str 32). Podľa údajov finančnej správy využilo v roku 2022 možnosť poukázania podielu zaplatenej dane 857 564 fyzických osôb. (. pdf , str 38)

pdf pdf


Sa vrátim k tej spotrebnej, k tej červenej nafte, teda zvýšenie spotrebnej dane pre poľnohospodárov. Áno, je to zvýšený náklad, ale celkovo sa to podieľa na nákladoch poľnohospodárstva objemom jedno percento.

"Spotrebná daň na naftu bola podľa zákona číslo 98/2004 Zbierky zákonov určená v §6 odsek 1 písmeno d) vo výške 368 eura za 1 000 litrov, pričom pri využití na poľnohospodárske účely bola podľa §7 ods. 1 stanovená zvýhodnená sadzba vo výške 225,71 eura za 1.000 litrov. Od 16. januára 2011 sa toto zvýhodnenie prestalo používať, preto aj poľnohospodári kupujú tzv. červenú naftu za cenu štandardnej nafty," uvádza portál mojeauto.sk Podľa sme.sk zrušením červenej nafty náklady pohonných látok stúpnu poľnohospodárom približne o 26%. Akým podielom sa toto zvýšenie cien pohonných látok prejaví v celkových nákladoch poľnohospodárov nedokážeme overiť.

mojeauto.sk

sme.sk


Za posledné dva roky sme dosiahli stav, že už nemocnice v našom kraji nevytvárajú dlhy a ani jedným eurom nezaťažujú samosprávny kraj.

Podobný výrok sme už overovali v predvolebnej debate Vladimíra Maňku s Ľudovítom Kaníkom z dňa 26. septembra 2013.

debate známe


...my dnes dovážame 99 % ropy a 99 % plynu z Ruskej federácie.

Podobný výrok Roberta Fica sme overovali už v minulosti, konkrétne v relácii V politike zo 7. septembra 2014. Podľa správy Európskej komisie (.pdf, s. 260) 99 % zemného plynu je na Slovensko privážaného, a Rusko je jediným dodávateľom. Z ropy spotrebovanej v Slovenskej republike je necelých 90 % dovážaných, a všetká dovážaná ropa prichádza cez ruský ropovod Družba. Vzhľadom na to, že Fico vo výroku explicitne nereferuje k podielom spotrebovaných surovín, hodnotíme výrok ako pravdivý.

V politike
správy
90 %


Lebo tam sme rokovali aj o iných problémoch, nielen o prezidentskom kandidátovi. O VÚC, o NKÚ, o ďalších záležitostiach. (pozn. rokovanie ľudovej platformy)

Rokovania ľudovej platformy prebehli, okrem spoločného prezidentského kandidáta či kandidáta na post predsedu NKÚ bol na programe aj spoločný postup vo VÚC či SMERom navrhovaný zákon o reorganizácii Ústavného súdu. TASR , 26. apríl 2013: "Ľudová platforma predstaví kandidáta na post predsedu Najvyššieho kontrolného úradu (NKÚ). Zároveň bude trvať na tom, aby voľba v parlamente prebehla verejne. Tri strany Ľudovej platformy chcú najprv dospieť k dohode na mene kandidáta medzi sebou a následne rokovať s ďalšími opozičnými subjektami. "Chceme zintenzívniť rokovania ohľadom spoločného kandidáta na prezidenta SR," dodal Bugár. Na otázku, čo znamená "zintenzívniť" spresnil, že podľa niektorých názorov stačí, ak začnú strany riešiť túto otázku až po voľbách do VÚC. "To by už bolo neskoro," upozornil. Strany Ľudovej platformy chcú v najbližších dňoch dospieť k dohode o spoločnom postupe v niektorých Vyšších územných celkoch , zverejniť ju plánujú "na budúci týždeň". Všetky tri strany platformy odmietajú zákon o reorganizácii ústavného súdu. "

TASR


Takže ona nevymenuje Huliaka, lebo má iný názor?

Prezidentka SR Zuzana Čaputová v oficiálnom odôvodnení uviedla, že Rudolfa Huliaka za ministra životného prostredia nevymenuje, pretože je presvedčená, že existujú ústavno-právne dôvody, ktoré tomu zabraňujú. Prezidentka argumentuje, že Huliak vo svojich vyjadreniach ide proti vedeckému konsenzu, jeho názory sú v rozpore s oblasťou, v ktorej má pôsobiť ako minister a taktiež schvaľuje násilné vysporiadanie sa s názovými oponentami. Nie je preto pravdou, že prezidentka odmietla Huliaka vymenovať, pretože má „iný názor.“

Argumentácia prezidentky

Prezidentka Slovenskej republiky Zuzana Čaputová odmietla vymenovať Rudolfa Huliaka za ministra životného prostredia. Vo svojom vyhlásení uviedla , že je presvedčená, že existujú ústavno-právne dôvody na jeho nevymenovanie.

Prezidentka argumentuje, že sa jedná o kandidáta, ktorý popiera existenciu klimatickej krízy, čím ide proti vedeckému konsenzu v tejto oblasti: „Kandidát, ktorý dlhodobo neuznáva vedecký konsenzus o zmene klímy a žiadna skutočná klimatická kríza podľa neho neexistuje, nemôže viesť a reprezentovať rezort, ktorého hlavnou úlohou je v zmysle zákona práve ochrana prírody a krajiny a klimatického systému Zeme.“

Huliakovi prezidentka navyše vyčíta schvaľovanie násilného vysporiadania sa s názorovými oponentmi: „Zároveň, kandidát, ktorý verejne schvaľuje násilné vysporiadanie sa s názorovými oponentmi, najmä z radov ochrancov prírody a krajiny, nemôže byť podľa prezidentky spôsobilý viesť ministerstvo, ktorého súčasťou je štátna ochrana prírody a krajiny,“ uvádza hlava štátu vo vyhlásení.

Ústavní právnici dávajú prezidentke za pravdu

Ústavní právnici hovoria, že je v právomoci prezidentky navrhnutých ministrov namietať. Zhodujú sa na tom Vincent Bujňák , Kamil Baraník , Martina Buzingera či Radoslav Procházka .

Denník N sa vo svojom paneli pýtal ústavných expertov, aký názor majú na odmietnutie Rudolfa Huliaka. Väčšina oslovených expertov si myslí, že týmto odmietnutím prezidentka neporušila ústavu, našli sa však aj takí, ktorí tvrdia, že prezidentka v tejto veci prekročila svoje právomoci. Definitívne stanovisku k výkladu ústavy však môže dať len Ústavný súd.

Kontroverzné názory Huliaka

Rudolf Huliak dlhodobo prezentuje svoje kontroverzné názory na sociálnych sieťach, hlavne na Facebooku . Vo svojom statuse označil klímu a CO2 za „podvod“, v inom zase za „nástroj zotročenia.“ Prostredníctvom videí šíril nenávisť a schvaľoval násilie voči ochranárom za pokutu, ktorú dostala obec Očová, kde pôsobí ako starosta. Verejne vyhlasoval , že jeho prvá cesta by smerovala do Ruska, kde by chcel odprosiť o odpustenie za podporu Ukrajine. Taktiež šíril homofóbne tvrdenia, že homosexuáli produkujú viac CO2 ako iný človek

odmietla
uviedla
Vincent Bujňák
Kamil Baraník
Martina Buzingera
Radoslav Procházka
pýtal
Facebooku
statuse
inom
šíril
vyhlasoval
šíril


Chcete zažiť hanbu, ako Slovensko zažilo, že 14:0 prehralo s Lexom na prípady?

Aktualne.sk : "Po tom, čo Európsky súd pre ľudské práva (ESĽP) označil jeho väzbu za nezákonnú, chcel Lexa odškodné. Nie však od štátu, ale od jednotlivcov, ktorí sú podľa neho zodpovední za jeho väzbu a ďalších štrnásť prípadov, v ktorých figuroval. Po porade so svojím právnikom Ľubomírom Hlbočanom, však už odškodné nechce." 14 prípadov Ivana Lexu zverejnených denníkom Hospodárske noviny : "Únos Michala Kováča ml. Vyšetrovanie sa skončilo predčasne pre amnestie Vladimíra Mečiara. Vražda Róberta Remiáša Špeciálny prokurátor zastavil trestné stíhanie voči Lexovi takmer po 11 rokoch. Fingovaná kúpa Triptychu Okresný súd udelil polmiliónový trest, krajský súd rozsudok zrušil a Lexu oslobodil. Nenahlásená krádež Mercedesu Generálny prokurátor vec stiahol, lebo Najvyšší súd nerozhodol v lehote. Sabotáž v réžii tajnej služby Krajský súd kauzu uzavrel tak, že sa nedalo preukázať, či sa skutok vôbec stal. Kauza „mŕtve duše“ Na súde sa nepodarilo preukázať trestnú činnosť, bývalý šéf SIS oslobodený. Fiktívne faktúry pre SIS Trestné stíhanie voči exriaditeľovi SIS bolo zastavené. Údajná strata odpočúvacieho zariadenia Lexa oslobodený, súd skonštatoval, že štátu nevznikla škoda 200-tisíc korún. Nález výbušniny na mítingu KDH Lexa bol oslobodený, obžalobu na súde stiahol prokurátor. Likvidácia zbraní z arzenálu SIS Okresný súd bývalého šéfa SIS oslobodil spod obžaloby. Neoprávnené nakladanie s peniazmi SIS Vyšetrovateľka v júni 2005 zastavila trestné stíhanie. Nezákonné vypočúvania príslušníkov SIS Vyšetrovateľka zastavila trestné stíhanie. Odčerpávanie financií z ministerstva vnútra Trestné stíhanie zastavené vyšetrovateľom. Prípad vily príslušníka SIS Gejzu V. Vyšetrovateľ zastavil trestné stíhanie."

Aktualne.sk

Hospodárske noviny


Napríklad zákon o ochrane ohlasovateľov korupcie, rok a pol to trvalo, dnes už je uzákonený.

Je pravdou, že zákon o ochrane ohlasovateľov korupcie prvýkrát priniesol 13. júna 2013 a teda zhruba pred rokom a pol do parlamentu Ján Figeľ; zákon ale nebol schválený. Schváliť tento zákon sa podarilo až 16. októbra 2014. Zákon o ochrane ohlasovateľov korupcie predkladal pred rokom a pol Ján Figeľ. Prvýkrát návrh zákona bol spomínaný už 13. júna 2013, kedy navrhovateľ listom požiadal o presun rokovania o návrhu na riadnu plánovanú septembrovú schôdzu. Rokovanie o tomto návrhu sa konalo 19 septembra 2013. Vládny návrh zákona o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov bol schválený 16. októbra 2014. Nový zákon si kladie za cieľ zvýšenou ochranou motivovať zamestnancov, aby boli ochotní oznámiť korupciu zamestnávateľa, o ktorej sa dozvedeli. Oznamovateľom korupcie bude v prípade potreby poskytnuté bezplatné právne poradenstvo v súvislosti s prípadnými represiami zo strany zamestnávateľa, pričom oznamovateľ sa môže s požiadavkou o pomoc obrátiť aj na inšpektorát práce. Okrem ochrany pred prípadnými postihmi zo strany zamestnávateľa zákon zavádza aj ďalšiu motiváciu, a to finančnú. Získanie finančnej odmeny až do výšky päťdesiat násobku minimálnej mzdy za oznámenie korupčného správania však nie je automatické a rozhoduje o nej Ministerstvo spravodlivosti SR. Dátum zverejnenia analýzy: 12.01.2015 Naspäť Nahlásiť chybu

korupcie zákona


Podarilo sa nám vlastne dostať nezamestnanosť pod tu hranicu kritickú pod 14 % a darí sa už v podstate od nového roku.

Minister vnútra nehovorí pravdu o vývoji nezamestnanosti. Od začiatku 2013 neklesla nezamestnanosť podľa výberového zisťovania pod hranicu 14% ani raz, podľa údajov Ústredia práce klesla evidovaná nezamestnanosť pod 14% len v mesiaci júl. Zdroj: Eurostat . Podľa evidovanej nezamestnanosti poklesla v roku 2013 nezamestnanosť pod hranicu 14% len v júli (13,99%). Ústredie práce, ktoré vypracováva štatistiku sa však nevyhlo obvineniam z vylepšovania štatistík. Ani v tomto prípade nemožno hovoriť o udržiavanie hranice evidovanej nezamestnanosti pod hranicou 14% od začiatku 2013. Zdroj: infografika SME (modrá čiara - údaje Ústredia práce, interaktívny graf v článku) Dátum zverejnenia analýzy: 09.09.2013 Naspäť Nahlásiť chybu

Eurostat nevyhlo vylepšovania SME


Samosprávne kraje vznikli na základe dohody Bruselu a Slovenska, pri vstupe Slovenska do EÚ, ako jedna z podmienok.

Samosprávne kraje vznikli na základe princípu subsidiarity, ktorý je základným princípom EÚ. Zohľadniť tento princíp subsidiarity bola jednou z predstupových podmienok. Výrok P. Chudíka hodnotíme ako pravdivý.

Vyhlásenie Združenia samosprávnych krajov SK8 k 10. výročiu vzniku vyšších územných celkov:

"Š tvrtého júla 2001 NR SR schválila zákon č. 302/2001 Z. z. (Zákon o samospráve vyšších územných celkov) , ktorý položil základy pre vznik ôsmich samosprávnych krajov v Slovenskej republike. Táto krajská ústava priniesla správu verejných vecí do krajov s ich historickými regiónmi na základe princípu subsidiarity , s cieľom priblížiť vykonávanie kompetencii, ktoré dovtedy vykonával štát na úroveň krajov, volenými zástupcami v priamych voľbách."

Princíp subsidiarity je jeden zo základných princípov EÚ, Decentralizácia verejnej správy a teda aj vytvorenie samosprávnych krajov vychádzalo z tohoto princípu EU:

"Subsidiarita je politický princíp, podľa ktorého sa má politické rozhodovanie posunúť čo najbližšie pri občanom. Politické rozhodnutia sa prijmú od najnižšej do najvyššej úrovne rozhodovania."

Vyhlásenie subsidiarity


Členom ÚV KSS som bol až po novembri 1989.

Milan Ftáčnik bol členom Výkonného výboru ÚV KSS po novembri 1989. Zúčastnil sa zjazdu KSS v decembri 1989 a podieľal sa na rekonštrukcii KSS na Stranu demokratickej ľavice (SDĽ). Neskôr pôsobil ako jej predseda a poslanec NR SR. Je poslancom zastupiteľstva Bratislavského samosprávneho kraja od roku 2005 a v regionálnych voľbách 2017 kandiduje na post predsedu BSK. Výrok kandidáta na predsedu BSK Milana Ftáčnika hodnotíme ako pravdivý. Výrok zaznel v diskusií SME ( 01:08:30 ). doc. RNDr. Milan Ftáčnik, CSc. je vysokoškolský pedagóg na Katedre aplikovanej informatiky na Fakulte matematiky, fyziky a informatiky (FMFI) UK. V rokoch 2010 – 2014 bol primátorom Hlavného mesta Slovenskej republiky Bratislavy. Milan Ftáčnik vstúpil do Komunistickej strany Slovenska v roku 1980, ponovembrového zjazdu KSS 1989 (17.12.1989 - 18.12.1989) sa skutočne zúčastnil ako člen Výkonného výboru ÚV KSS. Komunistická strana Slovenska prijala zmenu názvu od 1. decembra 1990 na Komunistická strana Slovenska – Strana demokratickej ľavice (KSS-SDĽ), na treťom zasadnutí ÚV KSS-SDĽ, v januári 1991, bola opäť schválená zmena názvu (vypustením KSS) na Stranu demokratickej ľavice a v decembri 1991, na prvom zjazde SDĽ, bola prijatá rekonštrukcia strany a opustenie federácie Komunistickej strany Čiech a Moravy (KSČM) a SDĽ. Milan Ftáčnik bol podpredsedom SDĽ v rokoch 1993-96 a 1998-2001. Dňa 26. marca 2002 ohlásil Ftáčnik svoj odchod zo SDĽ a stal sa členom Sociálnodemokratickej alternatívy (SDA), ktorú vo februári 2002 založil Peter Weiss. Do konca roka 2004 bola SDĽ i SDA zlúčené so stranou SMER, ktorá zmenila svoj názov na SMER – sociálna demokracia . Milan Ftáčnik pôsobil ako poslanec SNR i poslanec NR SR do roku 1998. V rokoch 1998 – 2002 bol ministrom školstva. V nastávajúcich regionálnych voľbách v novembri 2017 kandiduje na predsedu Bratislavského samosprávneho kraja ako občiansky kandidát bez podpory politických strán. Dátum zverejnenia analýzy: 28.09.2017 Naspäť Nahlásiť chybu

01:08:30
zjazdu KSS 1989
Komunistická strana Slovenska
26. marca 2002
SMER – sociálna demokracia
Bratislavského samosprávneho kraja


Priemerný dôchodok za Fica, za Pellegriniho 2019 460, dnes priemerný dôchodok 637 eur, skoro o 200 eur viac.

Priemerný starobný dôchodok bol v roku 2019 460,33 eur. Momentálne priemerný starobný dôchodok predstavuje sumu 637 eur.

Dôchodcovia si teda v priemere polepšili o 176,67 eur. Na základe týchto údajov hodnotíme Matovičov výrok ako pravdivý.


To znamená, že my samozrejme hľadáme riešenia a viete v Tornali napríklad skoro 300 ďalších zamestnancov, teda nové pracovné miesta vzniknú, ale hľadáme riešenia, ako pomôcť tým, ktorí chcú doniesť nové pracovné miesta, ale to neznamená, že sa nebudeme starať o veci, ktoré si myslíme, že boli zanedbané.

Podľa servera financnik.sk má vzniknúť v Tornali 250 pracovných miest. Ide o investíciu spoločnosti LVD S3.

financnik.sk


A mám tu celý rad rozhodnutí, že ste klamali ľudí. Tu sú rozhodnutia Obchodnej inšpekcie, ktoré dokazujú, že ste klamali ľudí. A je to veľmi veľa rozhodnutí, kde sa tvrdí, že pri poskytovaní spotrebných úverov ste klamali ľudí.

SOI nemá kompletný archív rozhodnutí starších ako z roku 2013. Vychádzame preto len z týchto rozhodnutí. Rozhodnutí o tom, že nedodržanie zákazu používania nekalých obchodných praktík a porušením zákazu neklamať spotrebiteľa uvádzaním nepresných údajov. Výrok preto hodnotíme ako pravdivý, vyjadrenia "veľmi veľa" a "celý rad" nehodnotíme. Kiska bol v rokoch 2005-2007 členom predstavenstva a následne do roku 2012 členom dozornej rady Consumer Finance Holding (ďalej len CFH), ktorá firmy zastrešuje. Podľa uverejnených rozhodnutí Slovenskej obchodnej inšpekcie (ďalej len SOI),bolo v rokoch 2008 až 2011 vydaných viacero prvostupňových rozhodnutí tohto správneho orgánu, proti ktorým sa pokutovaný subjekt CFH, odvolal. SOI neposkytuje na svojej webstránke evidenciu prvostupňových výrokov svojich krajských centier pred rokom 2013,o ich vzniku(v našom prípade v danej veci) vieme na základe rozsudkov krajských súdov o žiadostiach žalobcu (CFH) o preskúmanie zákonnosti rozhodnutia a postupu žalovanej strany (SOI). Krajské súdy konštatovali takmer v každom prípade zamietnutie žaloby a nepriznanie náhrady trov účastníkom konania, s tým, že potvrdili výrok prvostupňového správneho orgánu. Niekoľkými svojimi rozhodnutiami však ale aj zmenili výrok prvostupňového správneho orgánu,nie však výšku pokuty. Absolučnými výrokmi boli napr. nedodržanie zákazu používania nekalých obchodných praktík v zmysle zákona o ochrane spotrebiteľa alebo ktorá je v rozpore s požiadavkami odbornej starostlivosti a nekalej obchodnej praktiky vo forme klamlivého konania vo vzťahu k cene služby a k spôsobu jej výpočtu podľa zákona o ochranespotrebiteľa , zákaz neukladania spotrebiteľovi povinnosti bez právneho dôvodu , zákaz neupierať spotrebiteľovi právo na ochranu pred neprijateľnými podmienkami v spotrebiteľských zmluvách,nedodržania povinnosti zrozumiteľne formulovať zmluvné podmienky v spotrebiteľských zmluvách , ktorých obsah spotrebiteľ nemá možnosť ovplyvniť, porušením zákazu neklamať spotrebiteľa uvádzaním nepresných údajov. Šlo o rozsudky krajských súdov,ktoré už nadobudli právoplatnosť (s jej uvedením v dokumente) 2.1.2014 , 19.6.2013 , 17.6.2013 , 24.5.2012 (pozn.uverejnené na webe SOI). Najvyššia hodnota pokuty prvostupňovým rozhodnutím SOI uložená,bola 40 tisíc eur . Dátum zverejnenia analýzy: 22.03.2014 Naspäť Nahlásiť chybu

členom

prvostupňových rozhodnutí

konštatovali

40 tisíc eur


prečo akurát teraz v čase prezidentských volieb sa má meniť zloženie Súdnej rady tak, aby prezident prišiel o možnosť nominovať troch zástupcov do Súdnej rady a prečo by tým pádom polovicu Súdnej rady mala obsadzovať len vládna strana alebo vládna koalícia

Ústava (.pdf) Slovenskej republiky udeľuje podľa čl. 102 ods. 1 písmeno t) prezidentovi právomoc menovať "... sudcov, predsedu a podpredsedu Najvyššieho súdu Slovenskej republiky, generálneho prokurátora a troch členov Súdnej rady Slovenskej republiky a príjma sľub sudcov. " Podľa predloženého návrhu Pavla Pašku a Pavla Hrušovského na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov, táto právomoc prezidentovi už udelená nie je. V treťom bode návrhu sa nachádza nasledovné: V čl. 102 ods. 1 písmeno t) znie:

„t) vymenúva a odvoláva sudcov, predsedu a podpredsedu Najvyššieho súdu Slovenskej republiky, generálneho prokurátora a prijíma sľub sudcov,“.

Podľa Lucie Žitňanskej by podľa návrhu polovicu Súdnej rady mala obsadzovať len vládna strana či vládna koalícia. Tvrdenie označujeme ako pravdivé, pretože daný návrh upravuje i článok 141a, ktorý jasne stanovuje počet menovaných sudcov a umožnuje vymenovanie polovice Súdnej rady vládnou stranou či koalíciou.

„Čl. 141a

Súdna rada Slovenskej republiky

(1) Predsedu Súdnej rady Slovenskej republiky volí a odvoláva Súdna rada Slovenskej republiky zo svojich členov. Členmi Súdnej rady Slovenskej republiky sú

a) ôsmi sudcovia, ktorých volia a odvolávajú sudcovia Slovenskej republiky,

b) štyria členovia, ktorých volí a odvoláva Národná rada Slovenskej republiky,

c) štyria členovia, ktorých vymenúva a odvoláva vláda Slovenskej republiky..."

Ústava návrhu návrh


Vymenovala som nového predsedu Najvyššieho súdu, podpredsedu Najvyššieho súdu, nového generálneho prokurátora, máme takmer obnovený nový Ústavný súd, máme teda obnovené kľúčové justičné funkcie, vzhľadom na to, že sa skončili mnohým z nich práve funkčné obdobia.

V máji 2020 vymenovala Zuzana Čaputová Jána Šikutu za predsedu Najvyššieho súdu. V októbri 2020 vymenovala prezidentka podpredsedníčku tohto súdu - Andreu Moravčíkovú. V decembri 2020 vymenovala Maroša Žilinku za generálneho prokurátora Zmenami obsadenia prešiel v roku 2019 aj Ústavný súd, keďže mnohým sudcom uplynulo ich funkčné obdobie. Šesť z trinástich súčasných ústavných sudcov prezidentka vymenovala v októbri 2019. V septembri 2020 sa k nim pridal Robert Šorl. Súd je teda plne obsadený. Tvrdenie Zuzany Čaputovej hodnotíme ako pravdivé.

vymenovala podpredsedníčku generálneho sudcom súčasných


Čo sa týka intravilánu miest a obcí, to znamená, všetkého čo je v rámci tabule obce, tam sa nemení nič. To znamená, môžu sa bez súhlasu príslušných štátnych orgánov rúbať stromy do 40 cm obvodu, to znamená, asi do 13 cm v priemeru. Za tabuľou teraz chceme povoliť to, aby sa mohli rúbať stromy do 80 cm obvodu, čo je asi 25 cm v priemeru.

Peter Žiga správne uvádza kde a stromy s akým obvodom sa môžu vyrúbať bez povolenia. Výrok hodnotíme ako pravdivý. V pôvodnom znení zákona o ochrane prírody a krajiny je povolenie výrubu stromov s obvodom do 40 cm. Toto platilo všeobecne aj pred aj za tabuľou obce

zákona novele


Ja sa pýtam, čo hovorí medzinárodné prostredie na krajinu, v ktorej za 3,5 roka už 2× boli trestne stíhaní a obvinení šéfovia bezpečnostnej služby? Veď pán Pčolinský, aj pán Aláč neboli nominanti Hlasu, ani súčasnej koalície, to boli nominanti koalície, v ktorej bola aj strana SaS, tu boli trestne obvinení.

Dvaja bývalí riaditelia Slovenskej informačnej služby boli obvinení v súvislosti s kauzou Rozuzlenie kvôli podozreniu z členstva v zločineckej skupine, ktorá mala sabotovať vyšetrovanie korupcie. Pčolinský ďalej čelí obvineniu z prijatia úplatku od konkurzného právnika Zoroslava Kollára. Obaja sú nominantmi strany Sme rodina, ktorá bola súčasťou vládnej koalície spolu so stranou SaS. Hoci strana SaS z vládnej koalície odišla v roku 2022, bola jej súčasťou v čase nominácie oboch exriaditeľov SIS.

Obvinený Vladimír Pčolinský bol nominovaný na pozíciu šéfa SIS stranou Sme rodina v roku 2020. Obvinený Michal Aláč, ktorý nahradil Pčolinského na pozícii šéfa SIS v marci 2021 a svoj mandát ukončil 23. augusta 2023, bol taktiež nominantom strany Sme rodina. V prípade nominácie Aláča neexistovali zásadné námietky, ani zo strany bývalej ministerky spravodlivosti Márie Kolíkovej.

Po nástupe Michala Aláča do funkcie riaditeľa SIS po zadržaní Vladimíra Pčolinského v marci 2021 sa mala SIS podieľať na odpočúvaní Petra Petrova známeho pod prezývkou „Tiger”. Nahrávky mali neskôr pomôcť pri ďalších obvineniach vznesených proti „Čurillovcom”.

Pčolinský bol zadržaný a obvinený v marci 2021. Podľa obvinení v kauze Rozuzlenie dal údajne vyhotoviť nepravdivú správu SIS, na základe ktorej bola skupina vyšetrovateľov známa ako „Čurillovci” obvinená z manipulovania svedkov pri vyšetrovaní korupčnej trestnej činnosti. Pčolinský bol tiež obvinený z prijatia úplatku, podľa výpovede jeho bývalého námestníka, Borisa Beňu, mal obrdžať 40-tisíc eur od konkurzného právnika, Zoroslava Kollára, výmenou za zastavenie jeho vyšetrovania. Beňa vypovedal, že si peniaze mali s Pčolinským rozdeliť. Podľa vyšetrovateľov mal byť úplatok sprostredkovaný cez bývalého riaditeľa Kriminálneho úradu finančnej správy Ľudovíta Makóa. Zoroslav Kollár sa v roku 2022 priznal k odovzdaniu úplatku.

Pčolinský prevzatie úplatku odmieta a jeho obvinenie v auguste 2021 generálna prokuratúra zrušila vďaka paragrafu 363. K opätovnému obvineniu došlo vo februári 2022, kedy špeciálna prokuratúra podala obžalobu skôr ako generálna, ktorá preto nemohla paragraf 363 využiť znova. Obžaloba bola kvôli procesnej chybe vrátená v novembri 2022. Tretíkrát podala špeciálna prokuratúra obžalobu pre podozrenie z prijatia úplatku v októbri 2023. V súčasnosti sa čaká na rozhodnutie súdu o budúcom postupe.

obvinení odišla nominovaný nominantom strany obrdžať priznal nemohla podala rozhodnutie


Zákon hovorí jasne, že nesmiete pustiť vec, ktorá je nebezpečná mimo územie Slovenskej republiky. Nesmiete pustiť takú kontrolovanú dodávku, ak je ohrozený život a život a majetok občanov.

Trestný poriadok upravujúci využitie inštitútu kontrolovanej dodávky opustenie dodávky územie Slovenska spomína: (5) V priebehu sledovania zásielky môže Policajný zbor vykonávať nevyhnutné opatrenia na to, aby sa s vedomím a pod kontrolou orgánov colnej správy dostala zásielka alebo veci ju nahradzujúce z územia Slovenskej republiky do cudziny alebo naopak, alebo z cudziny cez územie Slovenskej republiky do tretieho štátu. Dodávka môže obsahovať: omamné látky, psychotropné látky, jedy, prekurzory, jadrový alebo iný obdobný rádioaktívny materiál, alebo vysokorizikovú chemickú látku, falšované alebo pozmenené peniaze a falšované alebo pozmenené cenné papiere, falšované, pozmenené alebo nedovolene vyrobené kolkové známky, poštové ceniny, nálepky a poštové pečiatky, elektronický platobný prostriedok alebo inú platobnú kartu, alebo predmet spôsobilý plniť takú funkciu, strelné alebo hromadne účinné zbrane, strelivo a výbušniny, kultúrne pamiatky alebo iné veci, na nakladanie s ktorými je potrebné osobitné povolenie, alebo veci určené na spáchanie trestného činu, alebo veci pochádzajúce z trestného činu na účely zistenia osôb, ktoré majú účasť na nakladaní s touto zásielkou. Väčšinou sa jedná o veci nebezpečné, s čím sa pravdepodobne práve počítalo.

Trestný poriadok


85% exportu (Slovenska pozn.) ide do krajín EÚ.

Celkový vývoz SR do krajín EÚ, za obdobie január 2011 - jún 2011, bol podľa Štatistického úradu SR 85,2%.

Štatistického úradu SR


Áno, je pravdou, že aj vláda Ivety Radičovej nakoniec zaviedla tú bankovú daň, najprv vo výške 0,2%, potom 0,4%.

Poslanci NR SR 20. októbra 2011 schválili bankovú daň 144 hlasmi. Nový bankový odvod vo výške 0,4 % prešiel v zrýchlenom legislatívnom konaní, za návrh zákona hlasovali poslanci vtedajšej opozície aj koalície, proti len traja členovia OKS. Ivan Mikloš pôvodne navrhoval nižšiu daň a to na úrovni 0,2%. SMER sa naopak snažil presadiť ešte vyšší - 0,7 percentný bankový odvod, dva návrhy zákona z ich dielne predtým poslanci parlamentu nepodporili. Robert Fico vtedy v reakcii na schválenie bankovej dane bez akceptovania návrhov Smeru pre Pravdu uviedol, že ak sa po parlamentných voľbách dostanú do vlády, vrátia sa k tomuto zákonu a budú sa snažiť svoje návrhy presadiť.

20. októbra 2011
Ivan Mikloš
Pravdu


... len si treba uvedomiť, že tej Radičovej vláda prišla do situácie, kedy bol enormný deficit. To znamená, enormný deficit, ktorý bol proste hraničiaci k 8 % ...

Deficit štátneho rozpočtu bol v spomínanom čase blízko hranice 8% HDP, Ivan Švejna teda hovorí pravdu. Vláda Ivety Radičovej nastúpila v lete 2010. Podľa Eurostatu bol deficit štátneho rozpočtu 7,7% HDP za rok 2010 a 8% HDP za rok 2009. Dátum zverejnenia analýzy: 14.10.2013 Naspäť Nahlásiť chybu

Eurostatu


Je ustanovenie v zmluve s Rusmi, ktoré hovorí, napríklad, že keď dôjde k určitému výkyvu cien, tak môžme žiadať od ruskej strany kompenzáciu toho rozdielu, ktorý tam vzniká.

Je pravdou, že SPP uzavrelo s Gaspromom dodatok, ktorý umožňuje reevidovanie cien, aby lepšie zohľadňovali vývoj trhových cien. Nie je nám však známe, aké výkyvy cien a aké kompenzácie R. Fico myslí. Vládny dokument nie je tiež konkrétny. Taktiež nie je známe, kedy a za akých podmienok môže SPP žiadať kompenzáciu od Gaspomu. Výrok vzhľadom na tieto neoveriteľné a nejaké kategórie hodnotíme ako neoveriteľný.

V Dokumente O preferovanom spôsobe reorganizácie skupiny spoločnosti SPP, a.s. zo 4. septembra 2013, bod 14, sa uvádza:

"Dlhodobá zmluva o dodávke ruského ZP, s dobou platnosti do 31.12.2028, obsahuje tzv. take or pay záväzok SPP spočívajúci v povinnosti zaplatiť tomuto dodávateľovi určité množstvo ZP bez ohľadu na to, či bol daný ZP v skutočnosti zo strany SPP odobraný. Dokument zakotvuje, v konkrétnych časových úsekoch, v zásade právo strán na cenovú revíziu za dohodnutých podmienok , pričom na základe informácii manažmentu SPP Spoločnosť iniciovala cenovú revíziu k 1.1.2013[5],"

Odkaz 5 hovorí o spätnej kompenzácii zo strany Gaspromu, teda zo strany dodávateľa plynu v roku 2011, keď bola nákupná cena plynu spätne upravená nadol od začiatku roka 2011 a Spoločnosť bola kompenzovaná dobropisom.

"V tej súvislosti je však nutné upozorniť na fakt, že Spoločnosť má možnosť začať arbitráž voči GPE v prípade, že nedôjde k riešeniu, ktoré by bolo uspokojivé pre SPP. Na základe analýzy kontraktu s kľúčovým dodávateľom ZP je možné povedať, že klauzula o renegociácii ceny je pomerne štandardná a dáva SPP šance na úspech v prípadnej arbitráži ."

Bližšie informácie o dodatku k zmluve, kedy a za akých podmienok možno dodatok využiť, nie sú zverejnené.

17. januára 2012 agentúra SITA informovala, že SPP, a.s. podpísalo dodatok k zmluve.

"Nová úprava zmluvného vzťahu reviduje nákupnú cenu plynu tak, aby do väčšej miery odrážala aktuálny vývoj trhových cien plynu."

Týždenník Trend (18. januára 2013) uvádza:

" Dominantný dodávateľ plynu na slovenskom trhu tak bude nakupovať surovinu z Ruska za podmienok, ktoré viac zohľadňujú aktuálny vývoj na trhu s plynom , informoval dnes SPP. V praxi by to malo znamenať zlacnenie, žiadne konkrétne údaje z dodatku zmluvy ale nie sú zverejnené. ...Po nástupe krízy sa znížil dopyt po energiách a prepad cien plynu na spotových trhoch znevýhodnil SPP s nákupným vzorcom oproti konkurencii. Možnosť nakúpiť lacnejší plyn urýchlila nástup nových dodávateľov v segmente domácností. Podpis dodatku k zmluve s Gazpromom nemá vplyv na ceny plynu pre firmy, pretože tie sú postavené na trhových princípoch."

Dokumente SITA Trend


My sme išli, pripomínam, s konsolidáciou cez 3,5 % dole.

Podľa údajov Eurostat , bol deficit v roku 2010 na úrovni -7,7% HDP. Na konci roka 2011 bol deficit -4,9% HDP, čo predstavuje zníženie o 2,8% HDP . I. Štefanec nesprávne uvádza zníženie deficitu počas vlády I. Radičovej. Výrok preto hodnotíme ako nepravdivý. Rozpočet na rok 2012 plánuje deficit na úrovni 4,6 percenta HDP. Rozpočet na rok 2012 pracuje s predpokladom, to znamená, že konečná výška deficitu v roku 2012 môže byť aj vyššia. Dátum zverejnenia analýzy: 03.12.2012 Naspäť Nahlásiť chybu

Eurostat
4,6 percenta


Podľa dostupných údajov na stránke cbonds.com a taktiež vyjadrenia šéfa IMP M. Filka, je pravdou, že sem si vo februári 2013 požičali historicky najvýhodnejšie. TASR informovala 20. februára 2013 o umiestnení novej emisie desaťročného benchmarkového dlhopisu v hodnote 1,75 miliardy eur na trh. Podľa riaditeľa tlačového odboru ministerstva financií Radka Kuruca:

TASR cbonds.com Lampa


Prvé klamstvo, ktorého sa dopustil aj pán Mikulčík aj pán Mikloš, keď tvrdili, že bola už zrušená zmluva medzi daňovým riaditeľstvom a tou firmou VSH.

Na tlačovej besede Daňového riaditeľstva , konanej dňa 11. apríla 2011, dostal M. Mikulčík otázku od redaktorky z televízie Markíza: Redaktorka: "Akým spôsobom prebehlo odstúpenie od tej zmluvy o budúcej zmluve s VSH? Je tam nejaká sankcia?" Mikulčík: "Nie, dohodou." TASR vo svojej správe z 12. apríla 2011 okrem iného píše, že: " Nový generálny riaditeľ daňového riaditeľstva Miroslav Mikulčík podľa Mikloša vyrokoval po voľbách jej zrušenie bez sankcií a uzavrel zmluvu výhodnejšiu z hľadiska ceny aj dĺžky." avšak TASR vo svojej správe z 14. apríla 2011 okrem iného píše, že: "Spoločnosť VSH development v súčasnosti ešte rokuje s Daňovým riaditeľstvom (DR) SR o ukončení platnosti zmluvy o budúcej zmluve na prenájom kancelárskych plôch. Informoval o tom dnes konateľ spoločnosti Ján Horváth. Zmluva bola podpísaná ešte 23. februára minulého roka." Potvrdenie o ukončení zmluvy z nezávislého zdroja v čase vysielania relácie sa nám nepodarilo nájsť. Z dostupných zdrojov hodnotíme výrok ako neoveriteľný. Na jednej strane je tvrdenie Jána Horvátha z VSH a na druhej Miroslava Mikulčica z daňového úradu.

tlačovej besede Daňového riaditeľstva
TASR
TASR


Napríklad v Čechách. Prijali zákon (v boji proti daňovým únikom, pozn.) , že keď neodvedie ten konečný príjemca DPH tak ten, kto mu ju zaplatil je povinný.

Ministerstvo financií ČR predložilo v júni 2010 novelu zákona, ktorá umožňuje štátu v rámci boja proti daňovým únikom vyberať DPH od dodávateľa alebo od odberateľa ( lidovky.cz , finance.cz , ucetnikavarna.cz , zivnostnik.cz ). Tento zákon vstúpil do platnosti 1. apríla 2011 ako 47/2011, Z.z . Dátum zverejnenia analýzy: 01.10.2012 Naspäť Nahlásiť chybu

lidovky.cz

finance.cz

ucetnikavarna.cz

zivnostnik.cz

47/2011, Z.z


Čiže vec, ktorá je verejná, ktorá za normálnych okolností verejné obstarávanie má byť verejné a v tomto prípade nebol dôvod na to, aby sa to utajovalo, keďže išlo o bežné počítačové veci, kabeláže a podobne, sa rozhodli, že áno, je taký nejaký systém, ktorý vlastne obstarávame v tajom režime.

Kaliňák hovorí o kauze týkajúcej sa zákazky ministerstva obrany na komunikačný systém pre centrum výnimočnosti NATO v hodnote 2 miliónov eur. Ministerstvo v tomto prípade zákazku uzavrelo po rokovaniach s dodávateľom, bez zverejnenia verejnej súťaže. Galko tento postup obhajoval tým, že vypísanie verejnej súťaže by nebolo efektívne, keďže dodávateľ už v minulosti, za predchádzajúceho vedenia rovnaký komunikačný systém prostredníctvom zmlúv o dielo niekoľkokrát realizoval. (viac v správe agentúry SITA , 20. júl 2011) Podľa dostupných informácií prípad preverila inšpekcia Ministerstva obrany a v postupe nenašla pochybenie, rovnako ako z dôvodu, že " zmluvu o dodávke komunikačného systému zatiaľ ministerstvo neuzavrelo ." (SME, 24. novembra 2011 ). Fakt zostáva, že obstarávanie nebolo verejné.

správe agentúry SITA
24. novembra 2011


(...) Dobre viete, že keď nám padla vláda Ivety Radičovej, tak sme spolu s vami (stranou Smer-SD, pozn.) prijali zákon, ktorý predurčil zvýšenie o 5,7 percent práve učiteľov.

Podľa agentúry SITA (2. januára 2012) sa platy učiteľov mali v roku 2012 skutočne zvýšiť v priemere o 5,7%. Za tento zákon hlasovali aj vtedy opoziční poslanci Smer-SD. Výrok hodnotíme ako pravdivý. Podľa SITA : " Učitelia a odborní zamestnanci v školstve si v novom roku prilepšia k výplate v priemere o 5,7 percenta, čo v závislosti od praxe predstavuje 9 až 60 eur. 1. 1. 2012 nadobudla účinnosť novela zákona o pedagogických zamestnancoch ."

SITA
SITA
zahlasovali
Kolektívne vyjednávanie
Stránka Ministerstva školstva


Podľa pôvodného modelu si mali správcovské spoločnosti vyberať poplatok z výnosu až po tých 60 mesiacoch, po piatich rokoch. Skrátením garancie na šesť mesiacov si môžu správcovské spoločnosti svoj poplatok vyberať už po pol roku.

Server openiazoch.zoznam.sk z 13. júna 2011. "Hlavným problémom, ktorý zaprícinil tieto obrovské straty, bolo skrátenie doby porovnávania výnosov zo 60 mesiacov (ako pôvodne navrhovala exministerka Tomanová) na 6 mesiacov, ktoré bez akejkolvek diskusie s odborníkmi presadil Smer zo dna na den cez návrh poslanca Róberta Madeja. Výsledkom je nielen masové zbavovanie sa akcií s následným poškodením sporitelov, ale aj to, že DSS-ky si môžu od sporitelov brat poplatky za 'zhodnotenie' nie raz za pät rokov, ale každého pol roka ! 'Výnosy sporitelov sú tak len o málo vyššie ako zisky správcovských spolocností, co je úplne absurdné,' upozornil minister Mihál" Správa je prebraná z informácií pre médiá zo strany Ministerstva práce, sociálnych vecí a rodiny. Pôvodnú správu si viete pozriet tu (.doc). Pozmenovaciemu návrhu Róberta Madeja o skrátení sledovaného obdobia na urcenie poplatku za zhodnotenie z pôvodne navrhovaných 60 mesiacov na pol roka sa venuje aj komentár Filipa Obradovica zo dna 12 . marca 2009 na serveri hnonline.sk . K lepším zdrojom sa nám dopracovat nepodarilo.

openiazoch.zoznam.sk

tu

hnonline.sk


Krajina, ktorá je jadrovou veľmocou, nemôže byť nikdy v konvenčnej vojne porazená.

V 20. storočí po vývoji jadrovej bomby sa vyskytli prípady, kedy sa jadrová veľmoc zapojila do vojny a nakoniec z nej ustúpila ako porazená strana: vojna v Afganistane, kde pôsobili sovietske jednotky, a vojna vo Vietname, odkiaľ sa stiahli Američania. Od 2. svetovej vojny neboli jadrové zbrane použité v akomkoľvek konflikte, medzinárodné spoločenstvo vynakladá veľa úsilia na to, aby bolo použitie jadrovej zbrane vnímané veľmi negatívne. Je preto zavádzajúce tvrdiť, že jadrovú veľmoc nie je možné poraziť konvenčne.

Vojna vo Vietname začala po oslobodení územia Vietnamu spod francúzskej koloniálnej nadvlády, ako začiatok vojny sa zvykne udávať aj rok 1955 alebo 1957. USA sa zapojilo do podpory Južného Vietnamu v 60-tych rokoch, najmä počas Kennedyho vlády postupne zvyšovalo počet jednotiek. Kvôli zmene domácej politiky stiahlo svoje ozbrojené sily v roku 1973 a konflikt skončil v roku 1975 prehrou spojeneckého Južného Vietnamu.

V roku 1979 Sovietsky zväz začal inváziu do Afganistanu, ktorá viedla k dlhoročnej a neúspešnej vojne, ktorá oslabila Sovietsky zväz a prispela k jeho pádu. Sovietski vojaci opustili afgánske územie v roku 1989. Vojnu ukončili aj preto, že neúspechy na tomto území pomaly ničili sovietsku povesť.

Tvrdiť, že jadrové mocnosti nemôžu byť porazené, je zavádzajúce. Štáty, ktoré jadrové zbrane vlastnia, ich nepoužili od konca druhej svetovej vojny, navyše nikdy nečelili útoku na vlastné územie. Napriek tomu existujú príklady vojen, ktoré viedli konvenčne na území iných štátov a nevyšli z nich víťazne.

začiatok vojny
prehrou
inváziu
povesť.


Podľa informácií, ktoré máme, idete znížiť 1,4 miliardy eur na 1 miliardu, čiže vlastne znižujete rozpočet ministerstva dopravy, tak nerozprávajte teraz tu na slovenskej verejnosti, že idete financovať diaľnice zo štátneho rozpočtu, keď priamo ministerstvu dopravy škrtáte takmer 400 miliónov.

Rovnako ako v prípade použitia tohto argumentu v Na telo , údaje pre jednotlivé kapitoly pre budúcoročný rozpočet zatiaľ nie sú verejne dostupné.

Na telo


12. augusta 2015 najprv Robert Fico poslal na základe anonymu prepadové komando do našej rodinnej firmy, že vraj sa tam falšuje (...). Na druhý deň, ja som mal tiež anonym, a zverejnil som Belize. Pravdivo som hovoril, že možno to (Belize, pozn.) je pravda alebo nie.

" O vydanie účtovníctva sme žiadali najprv dobrovoľne, " povedal Denníku N policajný prezident Tibor Gašpar. " Firma to podľa neho najprv sľúbila, termín však stále odkladala. " Preto sme si vyžiadali príkaz. " Účtovníctvo žiadali podľa Gašpara preto, lebo z nahrávky medzi šéfom Siete Procházkom a Igorom Matovičom, ktorá unikla na internet 4. mája 2015, a z toho, ako ju komentovali obaja politici, vyplynuli viaceré podozrenia. Polícia začala voči RegionPress trestné stíhanie pre trestný čin krátenia dane a poistného.

O dva dni neskôr, 14. augusta 2015, Matovič obvinil Roberta Fica na svojom Facebooku, že si v roku 2008 spoločne s manželkou založil schránkovú firmu v daňovom raji. V deň vzniku tejto schránkovej spoločnosti osoba vystupujúca ako predseda vlády údajne založila dva bankové účty v Belize Bank Internacional (BBIL).

Šéf OĽaNO ďalej napísal, že stav týchto účtov k 21. júlu 2015 je 674.546.004,42 dolárov. Matovič zároveň uviedol , že tieto informácie dostal anonymne a ich pravosť nevie overiť.

informovali
zverejnil
HN Online
Denníku N
nahrávky
obvinil
uviedol


Viete o tom, že máme 24 škôl, ktoré majú 8 žiakov. 7 škôl, ktoré majú 4 žiakov. Viete o tom, že máme 600 škôl, každá jedna by sa zmestila do jedného autobusu?

Výrok Petra Kažimíra považujeme za pravdivý, kedže uvádza podobné čísla ako Mapa regionálneho školstva. Pomocou Mapy regionálneho školstva je možné vyhľadať si školy podľa počtu žiakov. Až 67 škol zriadených obcou alebo VÚC má 10 a menej žiakov, pri orientačnej kapacite autobusu 50 miest by sa do jedného dokázalo zmestiť 618 slovenských škôl zriadených obcou alebo VÚC. Na Slovensku existuje presne 7 škôl, ktoré majú 4 žiakov, 3 z nich sú zriadené obcou alebo VÚC. Škôl s počtom žiakov 8 sa na Slovensku podľa Mapy regionálneho školstva nachádza 18 (vrátane súkromných a cirkevných škôl). Počet žiakov v škole je však je pomerne premenlivé číslo. Dátum zverejnenia analýzy: 08.10.2012 Naspäť Nahlásiť chybu

Mapy regionálneho školstva
kapacite